
Nemo me lacrumis decoret, neque funera fletu 
Faxit , quom volito vivu’ per ora virum. 

Ennius de se. 


Ergo recessit a nobis , sed non totus recessit ; reliquit enim 
nobis liberos suos , subjectes scilicet libros , in quibus 
eum debemus agnoscere , et in quibus eum et cernimus , 
et tenemus. 

S. Ambr. in Orat, de ob. Theodosii. 

REVERENDISSIMO PRAESULI 

DOMNO VINCENTIO GAROFALI ROMANO 

ASSATI SX~GSirSBAZJ , ST PROC. GENERALI 

CONORSGATJOaiS CASOSICOR. RR. SS. SALVATORIS LATrRANFX. 
CONSULTORI CONORKGAT. SVPRE3SAE , ATQUE INDICIS , 
NSCNON SACROR. RITUUM , ET CATHOLICAE riDEl 
PROPAGANDAE. 


D. PETRUS VINCENT IUS SAULI GENUENSIS 

Abbas S. Petri de Costa ex eadem Congregatiokf. 


FELICITATEM. 


^uod Opus studiosis Juvenibus , ad imbi- 
benda scientiarum ac pietatis semina , olim., 
Reverendissime Praesul , inscripsisti; cujus 
magna cum laude meminere tot Viri docti y 
et Ephemerides Literariae^ Joannis nempe 
Chrysostomi Trombellii vitae Commentarium , 
nunc ad illud iterum typis mandandum non 
una me ratio movet y ac prorsus impellit. Pri- 
mum quidem Operis raritas , ob quam habere 
ipsum in manibus studiosi nostri Juvenes non 
possunt y uti vehementer optarent y certiores 
facti.) tanti Viri nomen virtutis nomen esse^ et 
gloriam nostri Ordinis. Deinde mei erga Te ut 
grati animi significatio constet aliqua. Nam 
ex eo tempore y quo Genuae de proximo admi- 
rari mihi licuit sapientiam Tuamy singularibus 
me, licet immerentem y beneficiis devinxisti Ti- 

hi , ac semper ornasti. Quae profecto dum re- 
colo^ tacere non possum., quod me inter Prae- 
sules Ordinis nostri retuleris; quodque a Sum- 
mo Pontifice Grmgorio xvi. ) qui Te diligit t 
inter Sacrae Congregationis Rituum Consulto- 
res., ut cooptarer 3 impetraveris. 

Atque esset nunc locus nonnulla de Tuis lau- 
dibus attingere praeclarissimis, nisi probe sci- 
rem , a laudibus atque honoribus tantum esse 
alienum Te, quantum non pauci amore glo- 
riae inflammantur. Tacebo igitur. Quam- 
quam , tacente me , loquitur Congregatio no- 
stra, quae ob iniquitatem temporum quum de- 
cidisset , a Te restituta est; eidemque Late- 
ranensis Congregatio coaddita , quam fere ex 
cineribus excitasti. Loquuntur praeterea Con- 
victus Nobiles Adolescentulorum florentissimi, 
qui Te Fundatorem suum merito agnoscunt. 
Quod ergo studiosa Juventus nostra summope- 
re cupit, quod Te maxime decet, quodque prae- 
cipuo jure debetur Tibi , reliquum est , doctis- 
sime Praesul, ut qua soles humanitate exci- 
pias , meque 3 ut facis, amare pergas. 

Romae ex AEdibus s. Petri ad Vincula 
Idibus Maji sidcccxxxi. 

STUDIOSIS JUVENIBUS CANONICIS RHENANIS 
CONGREGATIONIS SS. SALVATORIS. 


D. FINCENTIUS GAROFALI ROMANUS 

EX EADEM CONGREGATIONE S. D. 


JLJtsi mihi non tanta vobiscum , studiosi 
Juvenes, necessitudo conjunctioque foret, quan- 
ta ut sit et communis nostra parens facit, et 
benevolentia , quae , ut par est , maxima mihi 
cum vobis ipsis intercedit ; tamen nullos po- 
tiores quam vos haberem , quibus Jo. Chryso- 
stomi Trombellii vitam praecipue proponerem, 
dicrremque. Excellentium virorum exempla non 
video , quibus aptius , quam juvenibus exhiberi 
possint; iis namque quasi quibusdam igniculis 
ad virtutem incendi solent, et ab eximia te- 
stataque majorum laude moneri , ne ab ea de- 
generent. Hahetis propositum excellentem Vi- 
rum. Habetis eum Virum , qui Juvenes ( qui- 
buscumque rebus potuit ) adjuvit semper, ere- 
xit , amplijicavit , ut ad omnem honestatem , 
decus, doctrinamque formarentur. Illum jam 
oculis inter legendum cernite. Tanta sapientia 
mirabiles de se amores in vobis , ut spero , ex- 

citabit. Quamohrem fingite ^ non me ( neque 
enim admonitore me atque hortatore indigetis y, 
sed Tromhellium ipsum sic unumquemque ve- 
strum alloquentem (*) 

Disce, puer, virtutem ex me verumque laborem. 
Memineris sustinere te expectationem y cui re~ 
spondere necessarium est; eamdem vero vince- 
re , pulcherrimum. Nunc carpe diem y cum eam 
aetatem ingressus sis y qua non alia continget 
felicior ad imbibenda literarum ac pietatis se- 
mina. Nihil y mihi crede , virtute solidius in- 
ter has caducas fluxasque res, nihil delectabi- 
lius invenies. Haec vobU ab illo, quae toties y 
dum viveret^ juvenibus instillabat y dicta esse 
putate y dum vobis haec tamquam mnemosy- 
non, exempla sua transmittit. Interea valete; 
et pro vestra humanitate benevolentiaque y quid- 
quid scripsi y quodque vobis offero y aequi boni- 
que facite. 

Bononiae , ex Canonica S. Salvatoris i v. kal. 
Febr. mdcclxxxviii. 


{*) Virg. AEneiil. lib. xn. 


I 






I. J oannis Chrysostomi Trombellii , cujus vitam 
breviter explicare aggredior, nescio utrum pie- 
tas , an doctrina majore praeconio digna sit. 
Certe utriusque conjunctio in eo sic emicuit , 
ut optimus, et doctissimus quisque hac nostra 
aetate carissimum virum praecipua quadam ad- 
miratione prosequutus sit (a). Sed ab initio or- 
diendum est. Is itaque anno a Christi ortu 
MDCxGvn. iir. Non. Mart. natus est Hyacintho 
patre, Lucia Albertinia matre, quae Caesarem 
Albertinium , et Marcellum Malpighium , duo 
clara nomina , necessitudine attingebat. Patris 
familia inter primarias Sanctae Agathae peran- 
tiqui oppidi ditionis Bononiensis numerabatur. 
Attamen forte alio cum Joannis Chrysostomi pa- 
rentes amplificandae rei familiaris gratia se con- 
tulissent , is in Ecclesia Caleatiae Nonantula- 
nae dioecesis , quam prope erat natus , baptisma- 
te lustratus fuit , et Raymundus Anselmus ap- 
pellatus ; quod nomen Canonicus Regularis fa- 

(a) Hanc de Trombellio laudem testatissimam exponit cl. La- 
gomarsinius in notis ad Pog. epistolas tom. iii. pag. 399. 


t 

ctus in Jo. Chrysostorai commutavit. Patre ci- 
to caruit : inde vix quinquennis Bononiam a 
patruo accersitus, honeste ab eo liberali te rque 
est educatus. Aderat ei etiam Sebastianus An- 
tonius frater natu major , qui tum praeclare 
medicinam Bononiae agebat ; quique cum Aca- 
demiam Scientiarum Instituti , cujus exstitit So- 
cius , doctrina auxisset sua , non vulgari com- 
mendatione meruit a Franc. Zanottio celebrari , 
qui Academiae ejusdem erat ab actis (a). 

II. Excesserat ex ephebis , cum secum repu- 
tare coepit , saeculi via quam salebris aspera et 
ruinarum plena esset : perfugiumque opportu- 
num sibi meditatus , inter Canonicos nostros San- 
ctissimi Salvatoris adscribi petiit, communique 
suffragio impetravit. Anno igitur mdccxiii. iv. 
Id. Mart. inter Tirones Bononiae receptus est ; 
insequenti vero anno solemne votum suscepit , 
quod Servatori Deo ad exitum usque vitae fi- 
delissime persolveret. Jam in his ipsis initae a 
se vitae primordiis arduum non fuit judicare. 


(a) Vid. tom. Actor, ii. par. i. pag. 187. , ubi praematuri ejusdem 
Sebastiaui obitus mentio injicitur. Hujus casus acerbitatem Jo. 
Chrysostomus pro benevolentia , quae summa ei cnm suavissimo 
fratre intercedebat , vehementer doluit : putavitque doloris leva- 
men aliquod in ejus vita conscribenda posse se reperire. Commen- 
tariolum apud me asservo. 

quis veteranus esset futurus tum ob perspicua 
incitamenta quaedam naturae, quibus ad studia 

ferebatur , tum ob virtutum semina optimarum , 
quae tantum in eo excreverunt, quantum vel 

ipsi libri in vulgus editi demonstrant ac prope- 
modum clamant. 

III. Politioribus literis addiscendis non me- 
diocrem operam apud Jesuitas in saeculo cum 
dedisset , Bononiae apud nos singulas Philoso- 
phiae partes lustravit , ingressusque est Theolo- 
giam. Hanc avidissime arripuit , in primisque 
Romae in Canonica nostra S. Petri ad Vincula, 
ubi Joannem Albertum Grandium audivit , vi- 
rum sanctitate doctrinaque clarum , qui post Or- 
dinis praefecturas prudentissime gestas, a Bene- 
dicto XIV. Fossae Clodiae Episcopus anno mdgclii. 
est renunciatus (a). 

IV. Studiorum curriculo confecto , demanda- 
tum est illi docendi munus. Primum Philosophiam 
professus est in Candianae Canonica, quae mil- 
lia passuum fere duodecim Patavio distans , et 
studiorum ratione et amplitudine inter ceteras 
clarebat; deinde Bononiam revocatus , Philoso- 

(a) Hujtis vitam et more* , signaque, quibui «jus sanctitas ful- 
sit , sermone vetere ctrusco ( sic enim amabat scribere ) Ernestua 
Cusianius Patavinns Canonicus noster persequutus est , ediditque 
Patavii , tyi>is Piottianis , auno Mucct.xii, 

phicuni ibi cursum complevit j tum Theologicas 
disciplinas, quarum amore incendebatur, duo- 
decim annos sic auditoribus explicavit suis, ut 
concitatam de se expectationem mirifice confir- 
marit. Jam vero ad praestantiam in his, aliis- 
que studiis comparandam plurima habuit adju- 
menta. Nam non solum ingenii celeritate, su- 
pra quam dici potest, valebat, nihil non me- 
moria tenens, promptus ad omnia, ut de eo 
in quarto Actorum volumine cl. Zanottius te- 
statum reliquit , sed impiger praeterea atque in- 
dustrius erat , et voluptatum , quae mentem a 
studiis avocant, inimicus. Est Bononiae apud 
nos bibliotheca varietate librorum , et exquisito- 
rum codicum copia cujuscuraque literaturae in- 
signis. In hac ille abditus evolvere Paties , ex- 
pendere Criticos, in adversaria referre quidpiam 
notatu dignum , sudare , algere : interdum etiam 
ob vehementiorem animi contentionem viribus 
deficere. 

V. Interea studiorum severitatem ut condi- 
mento amoenitatis aliquo relaxaret , poeticen co- 
luit. Neque tantum excellentiorum poetarum 
lectione delectatus est, sed ad poeticas quoque 
scriptiones se contulit. Deduxit ad etruscos mo- 
dos Phaedri fabulas , quas pluries recusas , fere 

omnium manibus tractari video. Pari ratione 
Avieni , Gabriaeque fabulas vertit : tum Gabrielis 
Faerni centum, et Baptistae Mantuani singula- 
rem. Condidit etiam ipse fabularum librum , 
quarum versus, judicio doctorum, italicae ve- 
nustatis sunt plenissimi (a). Sed Phaedri versio 
placuit prae ceteris ; quamobrem Jesuitae Me- 
diolanenses quae ab discipulis in suis scholis le- 
gerentur, dignas existimarunt. Hoc ego hono- 
ris loco ponendum esse judico; raro enim So- 
cietas illa, quae auctoribus in omni fere eru- 
ditione claris abundabat suis, aliorum edita in 
scholis proponebat. 

VI. Id erga poeticen studii paulatim dese- 
dit, maxime cum juvenilis illa, quae musarum 
amica est, alacritas deferbuit. Accesserunt ami- 
corum hortationes et consilia, qui, cum tran- 
quillo animo ferre non possent , Ghrysostomum 
majoribus rebus natum , in mitioribus hisce stu- 
diis aequo plus inhaerere, saepe ad illum: lau- 
dabilem esse poesin: multa in ea concludi pos- 
se sapientiae semina, magnamque ad informan- 
dos mores inesse vim ; at rem ecclesiasticam et 
publicam literariam , utiliorem operam ab eo gra- 


(s) Vid. quart. Actor. Bon. In»t. tom. cap. i. 

vioremque expectare, non versiones tantum , non 
fabellas, non jocos etsi frugiferos. His itaque 
factum est , ut , sepositis versuum amoenitatibus , 
animum acrius in Theologica studia intenderet, 
pararetque citius editionem operis , in quo uni- 
versam de cultu Sanctorum doctrinam plura in 
volumina distributam explanavit. Accomodatam 
sane hanc tractationem Trombellius duxit, ne- 
dum tempori ( sic enim aetatis desiderium fere- 
bat, erumpentibus contra eum cultum libris ho- 
minum impurissimorum ) , verum etiam pietati 
suae erga Superos singulari. Nimis longum es- 
set, et abs re fortasse, omnia, quae in opere 
continentur, propius attingere. Itaque dixisse 
sufficiat: aperuisse in eo, quae sint propositum 
circa cultum patria Ecclesiae sensa , ab ejusdem 
incunabulis petita historia : vetera commenta la- 
befactasse et nupera haereticorum, quibus ma- 
jores nostros in haereseos invidiam perperam vo- 
catos invicte eripit : Patrum praeterea , atque 
antiquiorum Theologorum sententias ut in con- 
cordiam adduceret, plura e dumetis obscurita- 
tum explicasse : quaestionesque ingressum ad cri- 
tices exactas leges, maxime ubi Carolinos ex- 
pendit libros, et celebrem Adriani I. epistolam, 
luce ea monumenta sparsisse, quae non admo- 


Digitized byGoogIe 


7 

dum ab elapsi saeculi scriptoribus fuerant illu- 
strata. Haec dum agit , non est praetereun- 
dum, quanta modestia in haereticis rejiciendis 
usus sit. Tridentinae Synodi exemplum perse- 
quens , eorum nominat fere neminem ; immo 
amice cum ipsis dolenterque agit: quem morem 
servari Augustinus cum Donatistis, Felagianis- 
que volebat (a). Namque erat hoc Trombellio 
persuasum : aculeis orationis atque conviciis con- 
firmari in errore eos , quorum etsi non bona cau- 
sa, bonum tamen et persaepe fervens ingenium 
est, et ad maledicta promptum. In rei summa 
hoc illud primum fuit opus, cujus cum anno 
MDCCXL. primum volumen vulgatum est , statim 
auctori suo aures hominum , ut ex Plinio lo- 
quar, januamqpe famae patefecit. Mitto mul- 
ta de laudibus , quas ab iis retulit , quorum acer 
erat in judicando sensus , atque omnium instar 
uno Benedicto xiv. contenti esse possumus. Is 
enim non modo saepius in suis operibus Trom- 
bellii lucubrationes maxime commendavit , ve- 
rum cum perhonorificum de eo sermonem Qui- 
rinius Gardin. doctissimus apud Pontificem insti- 
tuisset , illius de cultu SS. labores tantopere 


(a) Serm. de yerb. Ap. in nova Mrie ccxcit. 

probari sibi Benedictus testatus est, ut ejus ora- 
culi Quirinius in epistola latine conscripta, Trom- 
bellioque data , memoriam exstare voluerit prae> 
clarissimam (a). Quamquam neque Lipsiensium 
Actorum Scriptores praetereundi sunt, quorum 
gravis est hac in re certaque auctoritas. At illi: 
„ celebramus, inquiunt, merito Auctoris dili- 
„ gentiam , ordinem , et moderationem , ingenue 
„ fatentes , haud facile deprehensum iri inter 
„ Pontificios quemquam, qui telam propositam 
„ tam plene , et tam temperanter detexuisse sit 
„ existimandus „ (b). 

VII. Sic oculos hominum dum in se conver- 
teret Chrysostomus , honore a suis auctus est 
promerito. Anno enim mdccxxxvii. iv. Id. Maj. 
Patrum suffragiis Praesul primum nuncupatur : 
biennio vero post, redeuntibus generalibus Co- 
mitiis , Bononiensi S. Salvatoris Canonicae prae- 
ficitur ; quod quidem munus non alia sibi ratio- 
ne sustinendum tuendumque proposuit, quam 
ceteris facem ad virtutem praeferens. Non du- 
bito , quin affirmari possit , Trombellii rectionem 
universo coetui nostro fuisse salutarem , sic ut 


(■) Consule, si lubet, epistolam postremam alterius tomi inter 
«ditas Quiriuianas. 

(b) V. Acta Lips. ad an. MDCcxtvi. 

gubernationis ejus memoria nunquam apud nos 
intermoritura sit. Sed hac de laude commodio- 
re loco redibit sermo. Nunc quod instat. 

VIII. Annus erat MDCcxiiVi. , quo tempore 
tradita Praesuli Azzoguidio Bononiensis Cano- 
nicae cura ( hanc enim secundum administra- 
bat ) Romam concessit Benedictum Decimumquar- 
tum venerandi causa. Nam cum Pontifex egre- 
gias ejus animi dotes bene perspectas haberet (a), 
ejusdemque opera studioque , dum Bononiae Ar- 
chiepiscopum ageret, usus esset familiarissime: 
iccirco pro benevolentia , qua eum complecteba- 
tur , per literas significavit , pergratum sibi futu- 
rum, si se Romam contulisset. Hujus igitur in 
conspectum ut venit, mirum est, quanto amo- 
re , quantaque liberalitate sit exceptus , ut omnes 
ei, quod in urbe usuvenit, amplissima quaeque 
ominarentur. Neque vero ullus dubito , quin 
si multi eumdem ventum nacti essent, occasio- 
nem navigandi arripuissent; videmus enim non 
paucos, cetera praestantissimos viros, honoribus 
inhiare, eorumque solicitudine propemodum de- 
sipere. Joannes Ghrysostomus contra eo studio 
detrectare honores visus est, quo alii non raro 


(a) Sic Em. Quirinius in laudat» mpcriui ep. memoriae prodidit 

assequuntur. Nam ob maximam, quam a Pon- 
tifice iniverat gratiam , cum multa impetrare po- 
tuisset, non modo pro se quidquam non petiit, 
quamquam juvit bene multos ; verum etiam Pon- 
tifici de eo amplificando cogitanti, non verbis 
ad simulatam humilitatem compositis , sed gene- 
rosa oratione restitit. 

IX. Non deerunt fortasse, qui de tanta hac 
Trombellii abstinentia magnificentius a me , quam 
debuit , dictum putent. Quibus quidem haec ego 
reputanda proponerem : vivere etiam eos , qui se 
Trombellium Pontifici repugnantem audisse te- 
stantur: deinde omnem illam operam propemo- 
dum incredibilem , qua nihil non movit noster, 
ut Ordinis sui literarumque incrementum procu- 
raret, facile ad propria commoda, honoresque 
augendos convertere potuisse : id in eo perpe- 
tuo fuisse observatum , favores potentum amici- 
tiasque, quibus fioruit, numquam ad utilitatem 
suam pertraxisse : semel atque itenim ipsi Lam- 
bertinio sese objecisse, ne commendationem au- 
ctoritatemque suam apud nostram Congregatio- 
nem interponeret, primum ut Praesul renuntia- 
retur, tum ut Procurator Generalis crearetur. 

X. Nonnullos menses Romae transegit Trom- 
bellius; quo tempore habuit sui studiosos com- 


\ 

plures primarios viros et literatos, quorum ami- 
citias mutuis officiis enutritas constanter retinuit. 
Sed cum longius ibi considere , quod Pontifex 
ei proposuerat, renuisset, ab eodem multiplici 
amoris significatione, atque amicitiae osculo per 
summam benevolentiam donatus, Bononiam ad 
sua studia revolavit. Redeo ad haec. 

XI. Ut in manus hominum venere libri de 
Sanctorum cultu , senserunt illico Religionis ho- 
stes, strenue a Tronibellio contra ipsos Catho- 
licorum partes esse actas. Ergo indignantes de 
rejiciendo opere cogitarunt. Illustre erat per 
ea tempora inter Germaniae protestantes Kie- 
slingii nomen hominis in nos acerrimi, ut editi 
ab eo libri patefaciunt. Merum os haeretico- 
rum Kicslingium dixisses. Is itaque cum respon- 
dendi onus libenti animo suscepisset , suos Exer- 
citationum tomos contexuit, quas antitromhel- 
lianas Inscripsit , ac Lipsiensibus typis commi- 
sit. Quirinius Cardin. , cui Trombellius erat ca- 
rissimus (a) , ut primum rem cognovit , amicum 
de adversario monuit, et Exercitationes com- 

(a) Quanta in aestimatione atque amore apu<l Quirinium Trom- 
belliui esset , non modo « superius laudata epistola roll igitur , sed 
ex aliis etiam ad eumdem datis evulgatisque , tum e scriptis lau- 
dati Cardinalis coutra Kieslingium. 

nmnicavit. Scatebant eae acerbitate , odio , scur- 
rilitatibus: neglecU critice, perversa fides, so- 
phismata congesta , (juod solent deterrimae cau- 
sae patroni. Haec tela ut vidit Jo. Chrysosto- 
mus contra se t conversa , principio responsione 
non esse opus sibi persuasit. Sed urgere Qui- 
rinius, jubere Benedictus xiv. Accessit Kieslin- 
gii immodestia , qui privatis literis Joanni Ghry- 
sostomo missis , optione data , destituturum se in- 
ceptis promisit , si a defensione noster abstinuis- 
set. Ilie itaque , dubitatione sublata , vindicias 
operis lucubravit, ediditque Bononiae non suo 
tamen, sed adscititio Philalcthis j4phohi nomi- 
ne, indecorum, opinor, ducens tam dissolutum 
opus proprio nomine refutare. 

XII. Quanta commendatione responsio digna 
sit , norunt docti , et amplissime ab literariae hi- 
storiae Auctore est demonstratum (a). Sed ope- 
ri non modica haec laus accedit , ut arbitror ^ 
temperantia nempe, quam sectarii audaciae op- 
posuit Trombellius. Nam et conviciis abstinuit 
etsi lacessitus i et reprehensione absque asperita- 
te usus est ; cumque novisset Kieslingium de la- 
tinae linguae peritia palam plurimumque glo- 
riantem, nihil hoc nomine dignum in Exercita- 

(a) Vid, hujus vol. ui. 

tionibus praesetulisse , multa quidem paulo ve- 
hementius congesserat Jo. Chrysostomus , qui- 
bus Tulliastri hominis arrogantia frangeretur ; 
sed pacatiore animo compressit inde censuram» 
maluitque hac in re liberalitate atque officio , 
quam scriptionis aculeis decertare. Hac man- 
suetudine factum est» ut ejus virtutem hetero- 
doxus plurimum admiratus sit , primaque ilia 
deposita persona, amicitiam ab eo expetiverit 
literis honestissimis ; praeterea nonnullos libros 
a se impressos dono eidem miserit, ipsamque 
Trombellii imaginem , quam aere , proprio sum- 
ptu curaverat incidi. Quamquam vero hanc de 
Trombellio laudem leviorem nonnullis visum iri 
putem» ideo tamen praetermittendam non duxi, 
quod tota non naturae sed virtuti tribuenda sit. 
Natura namque erat in primis fervidus, et ira- 
cundiae stimulos , quod ex ipso vultus colore di- 
gnoscebatur facile persentiebat. 

XIII. Interea dum unum vulgabat opus , alia 
quoque parabat deinceps proditura. Praecipue 
vero delicias suas in pervolvendis veteribus co- 
dicibus collocabat, quod studii genus ad perse- 
quendum non mediocre se Romae incitamen- 
tum habuisse profitebatur. Cum enim ibi stu- 
diorum causa versaretur , et forte Vaticanam 

bibliothecam adiisset ; accidit , ut in ea ab ami- 
cis inquireretur super aetate codicis nescio cujus. 
£ bibliotheca vir quidam certo antiquiore saecu- 
lo exaratum fidenter affirmavit. Restitit comi- 
ter Trombellius : et vide , inquit , num decimum 
tertium verius redoleat : sic ejus saeculi ortho- 
graphiam , sic contractiones tum usitatas mo- 
nere } quae opinio cum omnibus , iliique ipsi vi- 
ro probaretur, incredibile est, quantopere ju- 
venis voluntatem erga haec studia confirmaverit. 
Ita sumus homines : levibus persaepe causis ad 
res magnas excitamur, et minimis igniculis ad 
non vulgarem gloriam assequendam exardesci- 
mus. Hoc factum est, ut ejus libri toti anti- 
quitatis luminibus liti sint atque ditati , nec iis 
exceptis , qui ascetici nuncupantur. Hinc plu- 
res ipse codices in adspectum lucemque protu- 
lit, aliique ut proferrent, auctor fuit. Opti- 
me namque judicabat , utiliorem literis praesta- 
re operam qui eruendis e bibliothecarum situ 
veterum lucubrationibus , si sint luce dignae , 
incumbunt, quam qui novos edunt libros; cum 
plerumque novi libri , si quid boni continent , 
antiquis acceptum referre debeant. Jam vero 
de his codicibus nonnulla dicamus. 

XIV. Latebant in bibliothecae pluteis M. 

Marini Brixiani Canonici nostri Adnotntiones 
in psalmos nova versione ab ipso illustratos : 
quod opus adversa valetudine correptus exaedi- 
ficare Marinus non potuerat. Eae vero cum 
expeditissimae essent, perspicuae, et psalmorum 
sensum exhibentes , atque a viro profectae de 
hebraeis literis praeclare merito (a), optavit ve- 
hementer Jo. Chrysostomus , ut in usum homi- 
num utilitatemque prodirent. Oppido gestus est 
ei mos. Nam Jo. Aloysius Mingarellius tum 
Canonicus , nunc Abbas noster meritissimus rem 
strenue suscepit , et praestitit , ut spes erat , fe- 
liciter (b). Sed de Mingarellio nunc tacendum: 
quamquam libri de eo loquuntur, et pervulga- 
ta jam fama persona , in qua Steuchum , et Ma- 
rinum ipsum redivivos suspicimus. Trombellio 
vero suam laudem non denegamus , qui quod 
per se , occupata opera , hebraeaeque linguae 

(a) Marinus saeculo xti. floruit , ea scilicet tempestate , qua no- 
stra Congregatio complures habuit doctrina praestantes viros , in 
quibus Steuchus, et Marinus hic ipse eminuere, quorum primum 
J. Caesar Scaliger ep. Lv. hominem divinum , et verae literaturae 
tine digitatione principem •, alterum Hebraeae linguae Pritcianum Cot- 
tonus appellavit. 

(b) Ejusdem Marini vitam , Scriptommque de eo testimonia cl. 
Mingarellius editioni praefixit, hebraeorumque Canticorum expla- 
nationem addidit , in qua postrema laus est excellens hebraeae lin- 
guae peritia, Vid. hist. Iit. tom. i. 

ignarus facere non potuit , ut alius efficeret , 
suasor adjutorque fuit; quique adeo totum aes, 
quod sibi e vendemiolis redibat suis, editioni 
optimae procurandae contulit. Prodiit opus Bono* 
niae in duas distributum partes anno mdccxlviii. 
Primam partem Benedicto xiv. Trombellius per 
suam epistolam inscriptam voluit (a). Nam cum 
Bononiensem Ecclesiam obtineret ille, quo tem- 
pore Archiepiscopales aedes reficiebantur , hu- 
manissime apud nos commorans , Canonicis no- 
stris in primisque Trombellio ad proferendos co- 
dices nondum evulgatos adjecit animos. Altera 
vero pars Bremondio dicata est, qui supremam 
Dominicanae familiae praefecturam gerebat : et 
hoc primum Anecdotorum bibliothecae S. Salva- 
toris volumen. 

XV. Triennio post alterius voluminis prima 
pars sequuta est Blasio du-Ghesnio Sanctae 6e- 
novefae Praesuli nuncupata. Tredecim in ea Ec- 


(a) In ea epistola nuncupatoria autographos esse commentarios Ma- 
rini vere pronunciat Trombellius : sed Bononiensi exemplari emen- 
datius aliud autographum jussu Innocen. x. Pont. M. in Vaticanam 
bibliothecam superiore saeculo importatum fuit. Libenter id moneo, 
tum ut germanum autographum consuli possit , si quae nova paran- 
da sit operis editio ( perrara enim et exquisita ejusdem exemplaria 
sunt ) , tum quia hoc ad cl. Editoris commendationem plurimum 
valet , qui ut parum scite descriptum exemplar nostrum in bonam 
frugem restitueret, ingentem laborem, molestiamque devoravit. 

clesiasticoriim Scriptorum opuscula continentur , 
conjecturis , illustrationibus , doctrinisque Edito- 
ris ornata. Sed Paulini Mediolanensis libellus 
( qui nonum tenet locum ) de benedictionibus 
Patriarcharum tractans a Mingarellio est expla- 
natus. Haec vero omnia etsi auctorum nomi- 
nibus , et luce , quam eruditioni sacrae affe- 
runt, non mediocriter commendentur; duo ta- 
men praestantiora ceteris videntur' esse : pri- 
mum , quod inscribitur Exhortatio s* Cypriani 
de poenitentia y quod fere totum scripturae di- 
vinae verbis rite compactis continetur. In eo 
Novatiani coercentur, a quibus Ecclesiae, gra- 
viora crimina remittendi facultas eripiebatur : 
emendanturque Catholici , quorum alii intoleran- 
da asperitate usi, alii vero lenitati aequo plus 
indulgentes. Ecclesiae jura in Sacrameiitalis Poe- 
nitentiae negotio pervertebant. Secundum illud 
sequitur libellus sub Hilarii nomine, sive epi- 
stola ex iis, quae ad Episcopos mittebantur, ube- 
rem Christianorum dogmatum morumque insti- 
tutionem complectens, quae cum gravissimis re- 
bus abundans sit, et difficilioribus quandoque lo- 
cutionibus sparsa explicatu dignis , propterea tri- 
bus a Trombellio dissertationibus aucta est , qui- 
bus omnia bono in lumine collocantur. Sed 

cum de illius auctore sententiam in praefatione 
suam interponens, Hilarii Pictavorum Episcopi 
foetum esse statuisset , non stetit haec sententia 
erudito Feltrio Scholarum piarum tum Theolo- 
go, qui Antenicaeno potius Patri adjudicandum 
censuit : hunc vero non ut certum statuens , sed 
ut probabile sequens , S. Cyprianum conjecit es- 
se. Nostra non interest neque Trombellii par- 
tes , neque Feltrii tueri : quamquam dici fortas- 
se potest , subtiliter utrumque multa , quae non 
ita dilucide , disputasse. Unum sciri volumus : 
Feltrii argumenta Trombellius per literas ab eo 
sibi datas cum cognovit, tantum abfuisse, ut 
moleste exciperet , quin ad ea typis proferenda, 
qua erat modestia candoreque animi, eruditum 
adversarium excitaverit (a). 


(a) Praestitit id Feltrius dissertatione in hunc libellum Romae 
edita typis Puccinellianis ann. MOCCLxri. En quae prope iinem de 
Jo. Chrysostomo habet. „ Ceterum moderatione quamvis maxima 
„ causam dixisse videar adversus Virum cl. de literaria rep. et de 
„ re Theologica optime meritum Jo. Chrysostomnra Trombellium ; 
„ nullo tamen modo , ut haec in publicum prodirent passus fuis- 
„ sem , nisi doctissimus Vir ille , quem honoris causa semper no- 
,, minavi , humanissime mecum agens , veniam mihi hac de re fe~ 
„ cisset amplissimam , aperteque significasset per epistolam amoris 
„ ac benevolentiae plenam , rem non injucundam , nec molestam 
„ me illi facturum , si quas privatim in epistolis ad eum datis pro- 
,, posueram difficultates , poblicam in lucem emitterem. Tauti 
,, quippe facio ejus auctoritatem dignitatemque , ut eo vel inscio. 

XVI. Jam vero ex his , ceterisque opusculis , 
quorum titulos in syllabo subjiciemus , tam mul- 
ta testimonia petuntur , quibus veritates Ca- 
tholicae elucidantur , rationesque , quibus non- 
nullae ad sacram criticen pertinentes opiniones 
solidantur firmissime , ut eorum numerum com- 
plecti non hujus loci sit. Ipsa opuscula per- 
legenda suntj aut, si lubet, literariae historiae 
nonnulla capita, in quibus ex iis praecipua ma- 
gno cum delectu judicioque video delibata (a). 
Neque minoris aestimanda sunt quae in altero 
tomo quatuor post annos edito continentur. Po- 
tiorem inter haec videntur tenere locum Clau- 
dii Taurinensis in libros Regum commentaria 
in duas partes divisa , de quibus hoc pridem 
judicium tulerat in Bibliotheca Pistoriensi cl. 
Zaccaria : ea tum ad historiam Ecclesiasticorum 
Scriptorum , tum ad rerum in causa Claudii Tau- 
rinensis Iconoclastae gestarum seriem , origines- 
que dignoscendas maxime conducere. Viderat 
igitur edendi codicis utilitatem Zaccaria ; vide- 
rat et Mansius doctissimus Lucensium Archiepi- 

„ vel non aetjuo animo ferente j ne minima quidem in re ausus 
ff fuissem , edito opusculo ab illo discedere. Imo neque facultate 
,> ab eo concessa usus fuissem , nisi studiorum meorum ratio , ut- 
„ istud consilii caperem, effecisset. „ 

(a) In vol. III. lib. I. 

scopus y Chrysostomique amicus; sed illi cum diu- 
tius Pistorii ( ibi enim asservabatur codex ) con- 
sistere non liceret: alter vero aliis operibus e- 
dendis interciperetur; Trombellius quam in sua 
bibliotheca habebat commentariorum partem , et 
aliam , quam e Pistoriensi codice Mansius exscri- 
pserat, humaniterque eidem concesserat, evul- 
gavit. Mitto cetera. 

XVII. Huc revocari possunt veteres quaedam 
Litaniae precesque antiquitus in Sabbato Sancto 
recitari solitae. Porro monumentum istud litur- 
gicum satis dignum , cum in manus ejusdem for- 
te incidit, nihil aliud erat (eheu quot antiqui- 
tatis divitiae miserrime sic periere ! ) nisi ignobi- 
lis libri integumentum. E squalore igitur, imo 
ex ipso igne, cui jamjam consignandum erat, 
sagacitate diligentiaque ejus ereptum est, dona- 
tum literis, illustratum. Nam super illo cum 
nonnullae quaestiones inter eruditos ortae essent : 
de septena ( sic enim Litaniae inscribuntur ) quid 
esset : de Trinitate in illis non invocata : de ti- 
tulo Virginis : de quibusdam Sanctis , ac praete- 
rea ad quam Ecclesiam , quodve tempus perti- 
nuerint; hae, inquam, quaestiones occasionem 
editori dederunt disserta tiunculam lucubrandi , 


quae Calogerano thesauro inserta est (a). Se- 
quitur post illas sermo quidam brevis de Abrahae 
filio vetusto Patri tribuendus. Hanc opellulam 
e praenobili bibliothecae nostrae volumine, quo 
Lactantius continetur, primum Trombellius ex- 
citavit i neque excitavit solum , sed cum amanu- 
ensis imperitia erroribus scateret, ex ingenio il- 
le perpolivit (b). 

XVIII. £st etiam cognitione dignus S. Anti- 
patri Episcopi sermo de B. Virgine. Hujiu e- 
xemplar viderat Trombellius , cum Romae esset , 
in Vaticanae bibliothecae codice inter latinos 
3835. Illico nata est vulgandi cupiditas. Pe- 
tiit : impetravit. Gl. Gacciarii diligentia usus , 
sermonem in manibus habuit fidelissime exscri- 
ptum , at non qualem ratus erat. Namque per- 
legenti accidit , ut pessime corruptus inveniretur, 
non modo amanuensis vitio ( quod genus homi- 
num plerumque ineruditum esse vulgatum est ) , 
verum etiam interpretis; e Graeco nempe fuit 


(a) Consulito hujus collectionis vol. xxxit. 

(b) Lactantius noster sexto , vel septico Ecclesiae saeculo exa> 
ratus est , ut norunt eruditi : non eodem tamen charactere est prae- 
fatus sermo , quamquam antiquissimo sit. Utriusque specimen Jo. 
Ghrysostomus dedit in libro, cui titulum fecit: ^r/« di conotcere 
V eti de’ Codici ec. 

latine redditus , sed ea , ut Trombellius ipse su- 
spicatur» tempestate, qua per summam calami- 
tatem cum pauci graecam latinamque linguam 
callerent , non pauci tamen erant , qui ex grae- 
cis libris latinos facere pertentarent. Is itaque 
cum omuia in eo incompta perturbataque vidis- 
set, horrere primo ac propemodum animo de- 
spondere; sed cum inde statuisset, commode ser- 
monem seniori Antipatro Bostrorum in Arabia 
Episcopo tribui posse; cumque in eo Deipara 
laudibus ornetur , quas dare illi Ecclesia consue- 
vit, et insuper catholica adversus Novatorum 
intemperantiam confirmentur dogmata: vicit er- 
ga Deiparam amor ; vicit veritatis solicitudo : sic- 
que ingenii lacertos in laborem improbum ille 
contulit intenditque, ut de carbonibus, quod 
ajunt , thesaurum habeamus ; opusculum scilicet , 
emendationemque maxime doctis comprobatam (a). 

XIX. Interea dum sacra antiquitas intra do- 
ctas Trombellii manus juvenesceret, Canonicam 
quoque suam , quibuscumque rebus poterat , or- 
nare non praetermittebat. Prae ceteris in id in- 
cubuit, ut historiam plenam perdoctamque ha- 


(a) Tota res epistolari dissertatione contenta in Galogerano toI. 
XLiii. edita est. 

beremus tum ejus 9 quae a templo Divi Serva- 
toris nomen habet , tura Rhenanae Canonicae , 
unde illa derivata est, antiquissimae. Plura igi- 
tur hanc in rem monumenta collegit 9 italoque 
sermone Bononiensibus commisit typis anno 
MDCCLVi. De Rhenana, quae tertio fere millia- 
rio Bononia aberat , sic statuit : eam multo ante 
Mcxxxvi. annum erectam , contra quam Pen- 
nottus sentit, cujus argumenta non vagis conje- 
cturis, sed historica luce dissipantur. Illius ve- 
ro institutionem Canonicis pomariae Bononiensis 
Ecclesiae acceptam refert , qui regularis antiquio- 
ris disciplinae ; servandae causa cum inter sese 
dissiderent , sic lis finita est , ut qui erant vete- 
ris propositi tenaciores in quemdam locum prope 
Rheni ripas quasi in pacatura tutumque portum 
secesserint , ubi peramplam Canonicam templum- 
que Sanctae Mariae sacrum aere proprio consti- 
tuerunt. Discrimina deinde subnectit sequiorum 
temporum. Ut Monasterium dilapsum bellorum 
impetu, ut inde refectum, ut postremo in S. 
Salvatoris aedes Bononiam a Canonicis demigra- 
tum. Tum facta persequitur, quibus regularis 
haec societas penitus occidisset, nisi accersitis a 
Fraucisco Ghisilerio nostro Ambrosianis Eugubii, 
nova hac optimaque consitione , et numerus et 

prisca nostrorum disciplina reviguisset (a). luter 
haec adversarios (habet enim in primis Pennot- 
tum et Maurolicum impotentis ingenii homines 
alia sentientes) sic premit, tantaque praeterea 
copia ac varietate , quidquid dicit , illustrat , ut 
discussam dicas omnem omnium temporum, per 
quae divagatur, eruditionem. Multa post haec 
retulit de Bononiensi Canonica , de viris illustri- 
bus , quos Congregatio nullo non tempore dedis- 
se videtur literis Ecclesiaeque. Tandem plura 
edisserit de Rhenano necrologio perantiquo, ex 
quo magnam partem haec historia diducta est. 
De qua quidem illud sine errore affirmari potest : 
eam non modo res nostras propius attingere , 
sed Bononiensium quoque res , et magnam lite- 
raturae partem illuminare. Itaque nonnullos 
video , qui de rebus ad Bononiensem historiam 
pertinentibus post Trombellium scripsere , non pa- 
rum eo opere usos esse ; laudatores vero permul- 
tos reperi viros laudatissimos. 


(a) Canonici Regulares S. Augustini Monasterium S. Ambrosii 
prope Eugubium tum temporis incolentes paucis ante annis quam 
Rhenani fierent , a Greg. xii. Lucae primum approbati , deinde 
Martini t. decreto veri ac germani Canonici declarati sunt ; cujus 
Pontificis Maximi indulgentia , concessuque Gliisilerio nostro acces- 
serunt. Vid. Tromb. 

XX. Haec ille monumenta etsi uberrime 
persecutus est ; reliquit tamen nobis, quod 
iis non sine grati animi jucunditate adjiceremus : 
cetera illa ornamenta , quibus per haec et sequio- 
ra tempora Canonicam ipse suam insignivit. Com- ^ 
plecti minora nolo , quae communia cum aliis es- 
se solent 5 et Bibliothecam auctam , Museumque 
conditum solummodo nominabo. Illa namque 
jam antea illustris , ut superius attigimus , estque 
pridem a Mabillonio , Montfauconio , aliisque in 
suis itineribus memoriae proditum, tantis paula- 
tim accessionibus a Trombellio locupletata est, 
ut inter nobiles Italiae bibliothecas numeretur : 
ceteris vero , quibus florentissima Bononia instrui- 
tur, manu conscriptorum codicum copia, prae- 
stantiaque antecellat. Quare Trombellii rogatu 
Carolus iii. tum Neapolis, nunc Hispaniarum 
Rex munificentissimus bibliothecae S. Salvatoris 
Herculanensium monumentorum libros dono con- 
cessit : quod quidem munus nonnisi ab insigniori- 
bus bibliothecis impetrabatur. Eminet in ea Jo. 
Chrysostomi curis collectio liturgica , de qua 
Montefanius et Maniagus duo viri docti, qui 
Bononiae erant a bibliothecis, sic statuerunt: 
isthac exquisitiorem vix a magno viro principe 
comparari potuisse ; sed homo diligens et perspi- 

cax tanta sagacitate odorabatur bonos libros et 
pervestigabat, ut venaticum illorum canem di- 
xisses. Huic vero supellectili augendae , quid- 
quid sibi pecuniarum erat , plena manu confere- 
bat , excitabatque amicorum sedulitatem , quos 
habebat studiorum fautores, in quibus honoris 
gratia numerandi prae ceteris sunt Franc. Za- 
nottius , Muratorius, Monsacratius noster , Topsli- 
us Abbas Polii nganus, Tiraboschius , Borgia et 
Gallettius cl. Romani Praesules: in primis vero 
Eminentissimus Garampius semper cuin laude no- 
minandus : qui doctissimus cum sit ipse , doctri- 
nae et doctorum hominum patronus numquam 
non extitit , etsi gravissimis pro Christiana repu- 
blica curis occupatus. 

XXI. Jam vero praeter codices, antiquitatis 
etiam cujuscumque generis monumenta undequa- 
que collegit ; quod eo fecit , innato cuidam amo- 
ri ut satisfaceret , quo in omnem antiquitatem 
ferebatur, utque Canoiiicae ornamento consule- 
ret aeque atque optimorum studiorum utilitati. 
Etenim non ignorabat vir doctus , omnem iis 
monumentis illustrari historiam , priscique aevi 
cognitionem studiosorum oculis propemodum su- 
bjici. Sed cum hanc utilitatis partem mirifice a 
numismatum studio proficisci intelligeret ; in illis 

propterea conquirendis omni nisu inciAuit, in 
quis virorum illustrium series est prae ceteris ab- 
solutior. Ea vero graeca sunt , romana cum 
consularia , tum imperialia , alexandrina , ad ur- 
besque autonomas pertinentia ; neque tantum nu- 
mero 5 sed varietate etiam , pulchraque integrita- 
te spectanda. Excrevit horum numerus ex Apo- 
stoli Zeni Museo distracto, cujus non exigua pars 
post obitum viri cL , qui Trombellii , quaradiu 
vixit, amicus atque admirator exstitit (a), in no- 
strum diducta est ejusdem Trombellii cura. Id 
non inutile erit iis scire , quos Zeni industria in 
eo constituendo, delectusque non latet. Cete- 
rum inedita in Museo nostro non pauca. Erant 
et alia nonnulla , quae clarissimis viris Odoardo 
Corsinio e Scholis piis (b) , Eckellio et Zucconio 
e S. J. , Zanettio , atque adeo Chrysostomo no- 

3 

(a) Vid. vol. ri. epistolar. Zeni cd. Venet. an. mdcclxxxv. typis 
Sansonianis. 

(b) Incomparabilis hic Trombellii amicus epistolam latinam super 
numismate in honorem Liviae augustae ab Atheniensibus , ut puta- 
tum est, percusso satis longam conscripsit. Haec ad Trombellium 
data (quod ejus erat numisma) anno mdcclxvi. Bononiae prodiit , 
niagnoque ab eruditis plausu excepta est , ut cl. Fabronius in ejus 
vita scripsit. Ego vero a doctissimo Blancanio , cujus auctorita- 
tem magni facio ( is est , qui apud Bononienses antiquitatis studia 
senescere non patitur ) ab eo , inquam , audivi de numismatis since- 
ritate prudenter e«se addubitandum. Aliorum hac de re judicium «sto. 

stro dedere copiam dissertationes omni eruditio- 
nis frOge ornatas elucubrandi. 

XXII. Accedunt antiqua aposphragismata, seu 
sigilla ex aere ut plurimum literis insculpta , quae 
ad Ecclesias vel Ecclesiasticas perSonas, vel ad 
Venetiarum Duces, aliosque pertinuere. Inter 
haec lectissimum unum in forulis servabatur ad 
Garferonianam spectans, vulgo Gatfagnana , ut 
ipsa praeferebat inscriptio: carfagnana bonum 
TIBI PAPAM sGito patronum. Monumentum con- 
spicuum ipsum per se, quodque pontificia jura 
insigniter commendabat , Pontifice M. munus pla- 
ne dignum est judicatum. Doctissimus Praesul 
Carampius cum de eo illustrando humaniter per 
epistolam a Trombellio fuisset adductus, librum 
multo'* elegantissimum suaque eruditione dignum 
conscripsit, et Clementi xiii. sacravit (a); tum 

(a) Huic titulum fecit : Illustratione di un antico Sigillo delta 
Garfagnana. Roma tiDCCUX. presso Pagliarini. Reddam nonnulla 
verba cl. Auctoris , quae huc pertinere videntur. „ E questi un 
„ Sigillo ( sic pag. 3. ) di bronzo della grandezza e forma , che rap- 
„ presenta il disegno prefisso in fronte a questa nostra operetta , 
,, posseduto dal Rmo P. D. Gio. Grisostomo Trombelli Procurator 
j. Generale della Congregazione de’ Canonici Regolari di S. Salvato- 
,, re , uomo tanto benemerito della sua Congregazione , e della re- 
„ pubbKca letteraria , e diligCntissimo raccoglitore d’ ogni genere 
„ di antichiti , delle quali ha arricchito il Museo dei celebre Mo- 
,, nastero di S. Salvatore di Bologna , dove nello seorso Ottobre 
j, visitai con taio sommo contento nqn solo il Museo , ma anebo 

cl. Borgia cum id monumenti, cimeliis commu- 
tatis, obtinuisset. Clementi xiv. obtulit, resti- 
tuitque. Possem liic articulatim recensere sta- 
tuas , annulos , asses , vitrea , cimelia cetera ; ve- 
rum haec , quae existimari per se volunt , com- 
munia tamen aliis hujus generis collectionibus ut 
fere sunt, expeditius erit praeterire. 

XXIII. Neque ille cum summam ageret se- 
nectutem huic se studio addixit, ut ex errore 
in ephemeride literaria florenti na (a) notatum vi- 
di, sed post exactam juventutem: quamquam a 
primis annis adolescentiae erga eadem animatus 
videbatur. Ut vero securius hanc spartam feli- 
ciusque excoleret , cum viris , quos saeculum in 
hoc genere praestantes habuit, frequenter per 
literas communicabat (b) ; quod enim ad cete- 


,, Ia Biblioteca riplena <Ii prezlosissimi codici manoscritti. E sic- 
,, come il suddctto P. Abate abonda non meno di dottrina, che 
5 , di §entilezza^ percid mi ha egli il primo dato notizia di que- 
,, sto Sigillo : me lo ha fatto considerare sotto gli occhi, ed ec- 
,, citato a pubblicarlo. 

(a) Num. 23. an. 1784 « 

(b) Horum doctae epistolae , Principum praeterea , ac virorum 
illustrium ad Trombellium datae partim in Bonon. bibliotheca no> 
stra Servantur , voluminibus his numeris consignatis 847* 843. 849* 
85o. 897. , partim apud me sunt , quae in volumina redigentur , 
partim io manus viri doctissimi Jacobi Blancanii, Trombellii ami> 
citia benevolentiaque iverunt. Utinam ab harum plurimis profe- 
rendi» in lucem et prudentia temporis , .et modestia virorum , qui 

ras artes disciplinasque pertinet , ut mutuis do- 
ctorum hominum officiis mirifice enutriantur , id 
nummariae studium peculiari quodam jure sibi 
vindicat. Quod si id studii tantum Trombellio 
nominis nonpeperit, quantum , opinor , pro ejus 
ingenio parere potuisset , cogitandum est : ad 
quem finem ab illo excultum sit : tum etiam gra- 
viora opera consideranda , quibus Religionem li- 
terasque insigniter sibi ipse demeruit. Interea 
multis ad proferendas antiquitatis divitias auctor 
fuit (a) , nonnullosque etiam suis ad haec studia 
praeceptionibus informavit. Itaque duo eruditi 
viri , Reposatius praepositus Iguvinus , et Zanet- 
tius Guido Bononiensis , quidquid in re numma- 
ria profecerunt, id fere totum Trombellio acce- 
ptum referunt non sine testimonio grati animi 
luculento (b). 

XXIV. His rebus factum est , ut quotidie 
magis nitesceret Trombellii nomen , in aestima- 

scripsere , non impediremur ! quam pulchra eruditionis argumenta 
haberemus ! quantam Jo. Chrysostomo gloriam adderet consentiens 
illa laus doctorum hominum atque bonorum , incorrupta vox , ut 
ait Tullius , bene judicantium de excellente virtute ! 

(a) Laudatur hoc nomine a cl. Eckellio in suis iVum. vet. anecd. 
e'dit. Viennae Aiistriae ap. Kurzbeck 1775. pag. aSo. , ubi Laodi- 
cennm Trombellii nummum spectandae notae illustratum reperies. 

(Ii) Vid. Zaiiettii Nuova Raccolta delle Monete , e Zecche d’ I- 
talia. Bnlogiia , tom. a. pag. 9. , et tom. ir. pag. 4- 

tionemque veniret virorum etiam Principum , qui- 
bus placere non ultimam esse laudem , scite poe- 
ta lyricus pronuntiavit, .Pontificibus summis ca- 
rissimus fuit j maxime Benedicto xiv. , quod ali- 
bi dictum est. Eorum plures exstant literae 
honorificentissimae amorisque plenae ad ipsum 
missae. AEstimavit eumdem Maria Teresia Im- 
peratrix et Hungariae Regina Apostolica , quae 
splendidos illos libros , quibus Vindobonensis Mii- 
sei numismata , et nummi describuntur , liberali- 
ter donavit. Quanti eum fecerit Victorius Ame- 
deus Sardiniae Rex , illud ostendit , quod ad 
Theologicam facultatem in Taurinensi Licaeo 
pertractandam , honestissimis propositis praemiis , 
ab eo invitatus est: quam ille conditionem si 
non accepit , congregationis patriaeque amor ef- 
fecit, quo Bononiae inter suos considere maluit, 
quam Augustae Taurinorum. Sed generosi in 
patriam studii non infrequentia hujusmodi sunt 
apud illustres Bononienses exempla , quae aut 
literis jam commendata habemus , aut a posteris , 
credo , commendabuntur. De Josepho Hassiae 
Darmstadiae Lantgravio atque Augustano Episco- 
po quid dicam ? Cujus erga Trombellium amo- 
rem plures epistolae declarant, ab eoque calix 
dono missus una cum patena magni ponderis ex 

argento inaurato confectus , eximioque opere cae- 
latus. Quamquam dicendum est: ad Augustani 
Principis benevolentiam comparandam Trombel- 
lii amicos multum contulisse, librosque a se e- 
jus nomini consecratos; Sabaudiae vero Ducem 
eo sibi opere devinxisse, in quo praecepta tra- 
didit ad veterum tum latinorum, tum italorum 
codices distinguendos accommodata. Est namque 
id operis majestati ejus Principis inscriptum , lu- 
cemque aspexit Bononiae anno mdcxilvi. Quod 
pluries typis recusurn sit, satis ostendit operis 
praestantiam (a). Itaque stupendum non est, si 
plurimum pro eo gratiae harum rerum amatores 
Trombellio habuerint etiam post egregia Mabil- 
lonii et Montfauconii merita in diplomaticani e- 
ruditionem. Nam nec idem est institutum , quod 
docti Maurini sibi pj'oposuerunt , et diversa no- 
stratium ortographia, literarum mutationes, con- 


(a) Cum , Trombellio insclente , an. mdcclxxx. recusua fuisset 
hic liber typis Neapolitanis , eique Diplomaticae titulum arbi- 
tratu suo Editor praefixisset , moleste id tulit noster auctor aeque 
atque menda, quibus conspersa et commaculata est editio. Eapro- 
pter hanc notam marginalem cuidam exemplari apposuit : „ Questa 
,, edizione k assai scorretta. Inoltre il titolo i posto a capriccio. 
» L> arte di conoscere 1’ eta de’ Codici e una piccola pomone , o 
,, anche il frutto della diplomatica , non Ia diplomadca stessa , 
„ clie abbraccia assai piu. Ti manca pure la piccola , ma oppor- 
„ tunissima giunta posta nella seconda edizione Bolognese. ,, 

tradtionesque syllabarum , et nexus ; quae illi de 
transalpini» soliciti , fere illibata reliquerunt. Al- 
tera Bononiensis editio duabus epistolis locuple- 
tata est , Tartarottii una , Trombellii altera. Nem- 
pe judicium de hoc libro tulerat celebris ille vir 
in epistola ad amicum data, sic ut librum im- 
pense laudaret, quasdam tamen opiniones exte- 
nuaret, quasdam paula plus a Jo. Ghrysostomo 
amplificari potuisse contenderet. Hic de re to- 
ta ab amico certior factus, ejus epistolae ut si- 
bi copia indulgeretur et petiit , et assequutus est : 
quo facto , perbrevem responsionem concinnavit , 
quae quidem, arbitror, Tartarottio ipsi, si vi- 
veret , non displiceret. In ea namque temperan- 
ter , quidquid in libro ediderat , opinionum con- 
firmat : negatque ob propositam sibi ipsi in scri- 
bendo brevitatem , explicatiora , quae scripserat , 
esse debuisse : Tartarottii autographum in biblio- 
theca Roboreti publica servatur. 

XXV. Sub idem tempus illustrando veteri pu- 
teo dedit operam. Res sic se habuit. Gum vil- 
lici in quodam Dominicanorum praedio non pro- 
cul a Bononia dissito terram ^Itius foderent , pu- 
teum praeter expectationem nacti sunt antiquis- 
simum. In eo literarum notae pulcherrime in- 
sculptae significabant; Lucium Apusulenum quem- 

dam Apollini puteum illum , Cenioque Caesaris 
dedicasse , puteoque puteal adjunctum , lauros- 
que (a). Monumentum , quo nescio , an post 
marmora Felsinea illustrius sit ullum , Bononien- 
si Scientiarum Instituto donatum est. Trombel- 
lius vero , ut erat in omni antiquitate versatus , 
argumenti nobilitate captus tenere se non po- 
tuit , quin de veteribus puteis quaerere , eorum 
dedicationes persequi , de Genio Caesaris , de L. 
Apusuleno scire vellet. Itaque dissertationem 
adornavit , quam laudatissimi viri Franc. Zanot- 
tius , et Cajetanus Montius cum perlegissent , 
magnopere collaudarunt , typisque committendam 
duxerunt (b). Non id tamen Tronibellius prae- 
stitit . sed manuscriptam dissertationem in manus 
amicorum transtulit. Quamobrem non ediderit, 
satis mihi notum non est. Sed cum Faciaudus , 
Pontificis jussu , Romae sententiam suam de pu- 
teo aperuisset , iniissetque aliam in explicando 


(a) Inscriptio putei insculpta sic habet : 

arOLLlNl . CBNIOQVB . ATGVSTl . CAESAMS . SACBVH . D. $. P. 

L. APVSVLBNTS . L. h. EROS. MAGISTEB . PVTETM . PVTEAL . LAVRVS. 

<(b) Vide quartum Bon. Inst. Comment. tom. , et Pauli M. Faciau- 
di commentariolum , cui titulus est : Puteut sacer etc. Romae a 
Faleariiiis excusum anno mdcclvi. 

viam (a) ; suspicor , amicitia , qua cum Paciaudo 
Trombellius jungebatur , et aestimatione erga il- 
lum factum esse, ut liberali huic humanoque 
officio locus exstiterit. 

XXVI. Anno mdccxlvi. inclita Bononiensis 
instituti Academia, imprimisque Franc. Zanot- 
tius (qui, quantusque vir!) ejusdem a Secretis, 
cum non mediocre Trombellio indicium volun- 
tatis atque existimationis dare vellent , eum pla- 
ne nihil hac de re cogitantem inter Academicos 
Socios retulerunt. Sic et illum Academia illustra- 
vit, et ab eo vicissim illustrata est. Nam prae- 
ter nominis commendationem , qua plurimum 
valebat, non unam eidem operam Trombellius 

(a) Trombellius puteum haud Aiisse sacrttm contendebat , sed in 
gratiam nsumque peregrinorum factum ; etenim pluvialis aqua sa> 
eris faciundis minime idonea exstitisse illi videbatur: Caesarem , cu- 
jus Cenio puteal dicatum , non sacratum esse contendebat , Nero- 
nem probabilius esse statuit : Lucium Apusulenum non sacris , sed 
gregi potius praefuisse ; itaque magistrum pecoris enmdem appella- 
vit. Dissidet in his opinionibus a Trombellio Paciaudus ; btetur 
nihilominus , omnem illam laudem , quam ei a multis annis in omni 
literaturae genere tribuebat , merito deberi , vel ex una illa scripta 
dissertatione sese intelligere : eapropter permittere , opellulam su- 
am in hominum lucem manare , ut Trombellius de sua etiam evul- 
ganda cogitaret: ,, Licet enim (inquit prope finem commentarioli) 
,, nostra nobis verosimilia videantur ; non dubito , quin pro studiis 
„ hominum semper diversa probantum , Trombelliana interpretatio 
„ et plurima afiQuens doctrina , et a magno viro , in primisque clst- 
„ ro conscripta multis perplaceat. ,, 

contulit, ut Instituti Acta patefaciunt. Itaque 
disseruit in Academia de tela ex genistarum cor- 
ticibus confecta , de ratione opificii , deque emo- 
lumentis , quae ex iis fruticibus , si conveniens 
labor atque ars accesserit , capi possunt : tum 
de numismatis quibusdam gallicis dono ad Insti- 
tutum a cl. Tithono Tilleto missis. Trombellio 
namque Academia , quem magni in re antiquaria 
faciebat, cum recognoscenda tradidisset, ab eo- 
que optasset, quid essent, scire, quidque de il- 
lis ipse sentiret ; expectationi Sociorum satisfecit, 
epistola ad Zanottium scripta : in qua cum de 
iis rebus diceret, condendorum numismatum ar- 
tem ex occasione Italis attribuit ; quod illam sci- 
licet multis jam saeculis intermissam Veronensis 
quidam pictor revocaverit. 

XXVII. In quo tamen plus curae actiiibuisse 
visus est , opusculum illud fuit , in quo , incita- 
mentis Zanottii morem gerens, de nauticae py- 
xidis inventione disseruit. Videbat Jo. Chryso- 
stomus, i4 argumenti densa caligine septum es- 
se , perpetuisque Scriptorum litibus disseminatum. 
Quamobrem ut aliqua statueret, ut multa re- 
jiceret , oninem fere eruditionem pertentavit. A- 
cum o^uticam apud Sinenses jamdudum ante 
Europeos in usu fuisse autumat: illam ex Asia 


Digitized by Google 



s? 

in Europam a Veneto quodam Mercatore deve- 
ctam , deinde ab amalphitano cive , tum ab An- 
glis commodiorem in usum elaboratam perfe- 
ctamque. Huetii interea argumenta infirmat , vo- 
lentis ab AEgyptiis Sinenses profectos esse: li- 
brum , qui de lapidibus inscribitur , ab Aristo- 
tele abjudicat , aliasque dejicit opiniones , quas 
omnes recitare, alieni instituti esse putaretur. 
Hoc intelligi volumus , quod ad ejus laudem per- 
tinet : opusculum multiplici , justoque omnium 
plausu in Academia fuisse perlectum , quod 
Abundius Collina Camaldulensis , Uque Acade- 
micus declaravit (a). Et vero tauta cognitio re- 
rum, quantam in ea dissertatione spargit Trora- 
bellius , quaeque physices historiam attingit , non 
admodum ab eo expectabatur qui et anteactae 
vitae tempus in alia longe studia fere totum 
contulerat , et cum haec scriberet , regiminis cu- 
ris, quae animum a studiis avocant, inservie- 
bat. Sed singularis ingenii vis, qua ad omnia 
promptus inveniebatur , quod alibi animadversura 
est, fecit, ut hoc etiam nomine non modicam 
ille laudem reportaret. Interea Collinae illi i- 
psi( quoniam quaecumque hac de re dici pos- 
sunt , in opinione sunt posita ) tum de invenlio- 

(a) Vid. tom. ii. part. ii. Actor. Init. pag. 379. 

nis tempore , tum de ratione , qua ejus pyxidis 
usus in Europam invectus est , aliter quam Trom- 
bellio erat persuasum. Constitit huic res, sta- 
timque Collinam adiit , quocuin amicissime de 
opinionum utri usque discordia collocutus , per- 
gratum sibi futurum professus est, si quid ille 
sentiret, scripto committeret. Novum, sed non 
unicum in Jo. Chrysostomo modestiae exemplum , 
dici ut possit, nihil ipsi aut humanitate prius, 
aut veritate carius exstitisse. Ad humanitatem 
peraeque ac eruditionem pertinet , quod cum 
collati sibi beneficii gratias ageret Academiae , 
has ut aliqua ratione rependeret, antiquum in- 
ventum , quo vividioris auri lamellis , pulchris- 
que coloribus ab antiquis ornabantur codices , 
eidem communicavit. Etenim inter artes , quae 
postremis temporibus periisse, aut labefactatae 
esse videntur , etiam isthaec numerabatur. Hanc 
itaque cum e vetusto bibliothecae codice extru- 
sisset , primo experimentum de ea capere voluit , 
deinde rem Academiae exponere , atque adeo co- 
dicem ipsum communicare, inventa plura venu- 
statis commodique plena continentem ; quod So- 
ciis accidit jucundissimum (a). 


(>) Repetitur Uudatu» Codex aub num. i65. inter mu. bibi. S. 
Salvatori*, e*tque xv. saec. exaratus. 

XXVIII. Venio nunc ad libros , qui non mi- 
nus doctrinam auctoris produnt, quam pietatem 
erga superos singularem ; ac statim nominandum 
est opus illud in sex tomos divisum , quod B. 
Deiparae vitam , cultumque complectitur. Nihil 
de ejus amore dicam erga dominam hanc poten- 
tissimam , quam a puero studiosissime semper co- 
luit. Supra quam dici potest , loquitur opus 
ipsum per se : quod quidem jam a multis annis 
meditatum , tum serio , ceteris posthabitis , edere 
decrevit, cum animadvertit in Kieslingii exerci- 
tationibus de dignitate atque honore Virginis ve- 
hementer detrahi. Anno igitur mdcclxi. ( erat 
tum Trombellius Praesul Generalis Congregatio- 
nis nostrae , cui superiore anno fuerat praefe- 
ctus ) primus liber Bononiae prodiit latine con- 
scriptus : deinde reliqui. In his , ut propositum 
postulabat, historici primum partes agit, et Ma- 
riae gesta describit. Sequitur de nomine et vir- 
tutibus : de interventu ac favore , quo nobis o- 
pitulatur. Tum egregii tituli accedunt , a Pa- 
tribus eidem impertiti. Tandem quo in hono- 
re semper ab Ecclesia quantoque habita sit : 
qualis esse debeat erga ipsam cultus , quaeque ex 
eo emolumenta capi possint , explicat , illustrat- 
que. Magno labore hoc opus Trombellio ste- 

tisse , multa declarant : amplitudo operis , ord o. 
Theologicae divitiae ift eo sparsae, Criticaeqne 
lumina. Quae multae prudentiae ac consilii 
argumenta cum Tullio diceres, tanta diligentia 
judicioque versat, ut veritatis ac partium offen- 
sionem feliciter declinet. De Lauretana aede 
tractatio salebrosa in primis existimatur esse. Ad 
hanc ut ille manus admovit, sic rem in suo 
lumine collocavit, sic se ab adversariis expedi- 
vit , ut epistolaria nostra manuscripta relegens , 
cum in frequentes doctorum hominum commen- 
dationes incidissem de Trombelliano opere gra- 
tulantinm , in ea tractatione collaudanda fere 
omnes viderim conspirasse (a). Maxime vero in 
argumentis , de quibus vel omnis propemodum 
antiquitas tacet , vel apocryphis narrationibus aut 
errorum impuritate foedata sunt, quantum elu- 
cidavit ! a fabulis vindicavit ! purgavit ! ad aequ- 
um restituit ! Interea dum bonus criticus esse 
vult , intemperantioris illius criticae scopulos de- 
vitat , cui indulgentes moderni quidam homines , 
qui praejudiciis vacui haberi volunt , atque illu- 
minati dici , suam ipsi sibi perniciem fabricantes , 
in pietatem omnem ac religionem miserrime ar- 
mantur. 

(a) Appello codices pag. xxzviii. numeratos. 

XXIX. Ut imperitorum latinitatis intellectui 
pietatique consuleretur , italicae linguae maid- 
mam partem operis donaverant duo praestantes 
Jesuitae , ut ex Trombellio audivi » et nonnullae 
literae testantur ad eumdem ah amico datae ; sed 
cum forte scripta in manus hominis oeconomica 
potestate ahutentis cecidissent, factum est, ut 
res aeque ac spes frugiferi lahoris evanuerit. Ce- 
terum si cui umquam vel versionem instituere 
in mentem veniat , vel alteram operis editionem 
adornare, ei auctor sum, ut exemplar consulat 
bibliothecae nostrae Bononiensi immissum , in 
quo plures marginales notae Trombellii autogra- 
phae occurrunt ; ego vero fasciculum additamen- 
torum apud me servo, non pauca continentem 
e Deiparae vita mutuata , quam Epiphanius mo- 
nachus isque presbyter graece conscripsit (a). 

XXX. Nec vulgaris laus tribuenda est libris, 
quos paulo post italo sermone condidit , de vita 
et cultu S. Joseph, tum etiam SS. Joachim et 
Annae : quibus addendus est singularis de An- 
gelis libef, qui Bononiensibus typis anno, quo 
Trombellius ex hac vita migravit, iterum cusus 

(a) Hunc libellum e ms. codice Naniano cl. Mingarelliua noater 
exscripsit , e graeco latine reddidit , et brevibus scholiis illustravit. 
Romae , apud Franceeium an. mocclxxiv. 

est. Habuit in his unde pietatem non minus ac 
ingenium exerceret. Nam qui harum tractatio- 
num , quae ex historia vetere maxime ducuntur, 
indolem ac naturam cognitam habent, sciunt, 
quam operosum sit propter difficiles et caligino- 
sos antiquitatis calles , narrationum veritatem a- 
cu , ut ajunt , tangere , et quam saepe contin- 
gat , ut historia fabulis finitima adinveniatur. 
Hinc non video , qui nonnullis humiliora haec 
studia visa sint, quam quae ab Jo. Clirysosto- 
mo expectari potuerint , ut leniter a nonnemi- 
ne eapropter reprehensus sit. Ea namque stu- 
dia religioso , imo catholico quovis viro docto 
plane sunt dignissima , maxime Trombellii more 
tractata. Praeterea non modo ornare rem lite- 
rariam publicam sibi Chrysostomus proposuerat, 
sed etiam pietatem erga superos fovere suam, at- 
que excitare ceterorum. Itaque in his operibus 
expressam veluti perfecti et revera orthodoxi lite- 
rati imaginem nobis reliquit, cujus exemplum 
( audeo dicere ) utinam multi viri docti imitaren- 
tur 1 

XXXI. Libros postremo recensitos , cum Dei- 
parae vitam persequeretur , praeparaverat : eos 
tamen antequam perficeret , Ordinem edidit offi- 
ciorum Ecclesiae Senensis ab Oderico ejusdem 

Ecclesiae Canonico scriptum an. mccxiti. In. 
scriniis bibliothecae Senensis condebatur codex , 
quem plures summopere laudaverant : nemo edi- 
derat. Gum Senas ille se contulisset, quoniam 
in itineribus dum versaretur, antiquitatis deli- 
cias, quascumque poterat, praelibabat*, habuit 
in manibus codicem , et luce multo dig;nissimum 
esse assequutus est ; apparere er eo , vetus in- 
stitutio quaenam esset apud Canonicos , quos 
modo Reflares appellant, in sacris oiEciis o- 
beundis: quae disciplina, vivendique ratio > iis 
esset proposita: quantaque esset apud majores 
veterum canonum rituumque observandorum se- 
dulitas. Codici haec quoque laus accedebat : 
quod paucissimos illi pares habeat Italia nostra. 
Scilicet nemo nescit , quot superioribus saeculis 
insidiae bibliothecis nostris structae sint : quot 
codices praesertim sacri deperditi , dilacerati , in 
Gallias , Germaniam , Angliam distracti (a). Edi- 
dit igitur librum , melioremque fecit. Nam quid- 
quid ad explicandos ritus conduceret , vel ad 
communiendos, cum aliisque comparandos, ex 

4 

(a) Quid «lapiit Mcculu bibliothecae S. SalTatorit acciderit , nos 
injucundum erit ex Tromb. resciscere in libro, cui tit. Memor. 
Iit. di S. Mari» di Reno ec. , ubi de nostra bibUotbeca sermo est. 

ea cognitione rerum , quam tenebat, et ex co- 
dicibus illis tuis perantiquis , tamquam ex opi- 
mo fimdo ac feracissimo protulit, Otdinique sub- 
jecit. Eo factum est , ut librulti habeamus , 
ex quo Eccle§iasticas consuetudines per Italiam 
observatas , non urtice Senenses , liceat haurire. 

i XXXII. Annum agebat alterum ac septuage- 
simum, quo tempore otiosam et quietam aeta- 
tem transigere debuisset. Valetudine utebatur 
afflicta et periculosa , quippe qui enterocele la- 
borabat, tenaciore in studiis assidiAtate contra- 
cta , aucta vero negligeatia : herpes etiata acrior 
urgebat, sed antiquus. In tam incommoda se- 
nectute constitutus, quam ingens curarum onus 
asperitasque premebant ( quintum enim Canoni- 
cae Bononiensll gubernationi praeerat ) , non 
consenuit in sefne optimo scribendi laus; nam 
grande opus et laboriosum aggressus est, quo 
universam Sacramentorum doctrinam liturgicis, 
ac polemicis dissertationibus illustrareft. 

XXXIII. Magna erat in eo lituiglcarum fe- 
rum peritia : magna librorum id gentfs supellex , 
praesertim mss. , cujus quale judicium tuleilnt 
Montefanius et Maniagus , paulo ante dictum 
fest. Expectatio vero operis et auctoris tanta, 
ut nihil a sacrarum rerum et antiquarum ama- 

toribus avidius expeteretur , neque aptior quis- 
quaiii inter nostrates Trombellio perficiendae rei 
putaretbr esse. Huic expectationi pro viribus 
satisfecit , cumque eo , quasi cum altero Ed~ 
mundo Martenet viri docti gratulati sunt (a). Cer- 
te magni illius Liturgici exemplum est persc- 
quutus, et eo ordine, quo laudatissimos ille li- 
bros de veteribus Ecclesiae ritibus composuit, 
suas etiam ilo^r dissertationes digessit. Nec 
diligens atque industrius homo domestica libro- 
rum gaza conttentus fuit ; italicas , atque exteras 
bibliothecas qua publicas, qua privatas amico- 
rum ope excussit. Multum de Germanorum ri- 
tibus, filiarumque Ecclesiarum instruxit doctis- 
simas Card. Garampius, codicibus mutuato niis- 
,sis cum fieri potuit : sin minus, aliena manu, 
vel sua quandoque per ibcredibilem humanita- 
tem descriptis. Topslio Pollingano Praesuli, se- 
ni optimo, haec quoque laus danda est; is e- 
nim Qt in oculis ferebat Trombellium nostrum, 
sic, cum licuit, numquam non ejus studiis in- 
servivit. Gl. vero Borgiae beneficio factum est. 


(•) De operis prsesUntU , de Tronbellii meritu in rem liturgi- 
c«m , deqae «qusdem libris et codieibut nobilissimis , vide , quale 
)u<bciusi dederit Franc. Ant. Zaccaria , rir tot stlitis libris rete 
cUiisiimus, in sum bibi. RitusU tom- n- 3i8. 

ut tantis tamque splendidis Orientalis Ecclesiae 
monumentis hi libri nobilitarentur. Neminem ar- 
bitror boc Praesule melius Trombellianam hanc 
cupiditatem satiare potuisse. Habet ipse in ma- 
nibus magnam hujusmodi divitiarum vim , et 
quod illustrius » scit se habere , scit dare. Ho- 
rum omnium nominibus nonnullos Ghrysostomus 
inscripsit libros , ut quantum ipsis deberet , pu- 
blica literarum significatione testaretur. 

XXXIV. Universam ille quidem, ut decre- 
verat, Sacramentorum materiam non pertracta- 
vit , sed Baptismi , Confirmationis , Extremae 
Unctionis , Matrimonii quatuor haec dumtaxat 
libris omnino tredecim dispertitq: quippe post 
duo priora illa explicata ,■ cum nonum supra se- 
ptuagesimum aetatis annum attigisset , sentiret- 
que amplius haud liberum 'sibi esse duros labo- 
res , vigiliasque pristinas sustinere , mutare con- 
silium coactus est, adque duo postrema Sacra- 
menta properare : ratus scilicet , Poenitentiam , 
Eucharistiam, atque Ordinem sic fuisse a Mori- 
no , Halliero , Ant. Arnaldo , aliisque praeoccu- 
pata, ut lenius horum tractationis prae aliorum 
desiderium deberet esse. Poterat profecto de 
Liturgicis solicitus polemica praetermittere : ha- 
buissemus fortasse integrum absulutumque Sacra- 

mentorum numerum; at careremus adspectabili 
illa variorum rituum cum firmo dogmate expli- 
cata concordia , qua pulchritudo Ecclesiae trium- 
phat demonstratioque catholica : neque tam mul- 
ta monumenta usurpare possemus ex omni anti- 
quitate petita > quae antiquariis ipsis, non mo- 
do rituum studiosis , grata esse compertum est. 

XXXV. Unum moneo , qpiod memorabile est: 
id operis duorum sapientissimorum Pontificum, 
Clementis xiv. , et Pii vi., qui feliciter Ecclesiae 
clavum moderatur, honorificentissimis literis com- 
mendari. Etenim alterius majestati tres de ma- 
trimonio libros ; Clementi vero de baptismo 
quinque consecraverat. Sed. Pii Pontificis Opti- 
mi Maximi alia quoque est illustris erga eum 
benignitatis atque adeo amoris significatio. Sci- 
licet cum Bononiam Vindobonensis itineris cau- 
sa adventasset , contigit Trombellio , quod ve- 
hementer optaverat , in optimi Principis conspe- 
ctum admitti. Pontifex , cui dudum erat cogni- 
tus , incredibili illum clementia excepit : cum- 
que eo humanissime collocutus, peramanter as- 
sensus est, suo nomini inscribi quidquid ille de 
Matrimonii Sacramento edidisset , suamque erga 
coetum nostrum voluntatem , ctijus eximia pi- 
gnora habemus , praeclarissimo vocis oraculo de- 

claravit. Eo confirmatus effoetus senex, pro- 
pemodum reviguit ( tanta clementiae vis est c 
majestate profectae! ), incepturaque opus labo- 
riosissimum ad exitum quam citissime perduxit. 
Id ut libentius recolerem, praesentia rej effe- 
cit. Nam cum Trombellio venerabundus ad 
clementissimum Principem ego ipse accessi j quae 
quidem recordatio facit etiam, ut sine piaculo 
praeterire nequeam liberalem in m^ ejusdem 
Pontificis munificefitiam , cujus bono non sine 
gratissimo animi sensu plures jam annos utor atr 
que fruor. 

XXXVI. Haec de Trombellii lucubrationibus 
in primis ( neque enim minora quaeque perse- 
quutus sum ) dicenda erant. Qui profecto mi- 
hi propter earum multitudinem ac varietatem 
non unus esse Scriptor, sed multorum Scripto- 
rum praeseferre speciem atque instar videri so- 
let. Splendide , sed vere qui aeternae Chryso- 
stomi memoriae anno mdcclxxvi. numisma dedi- 
carunt (a) , rem hoc versiculo exergo inscripto 


(j) Nempe Mingarellius et Zancttius. Atque hujus houestissitpi 
yin eruihtinue , qui Troinlielliiim et observabat, et ililigebat quam 
qui maxime , illustre testimonium legi jiotest in Toru. iv. pag. 4- 
operis iam laudati: Racvolta ec. Eo in loeo de iiiimi<matis Trom- 
bellii lionori dedieatis meiitlu Iit: pliiraqiic aireriintur, quae ma- 
gnarii rerum a me explicatarum partem cuulirmaiit. 

expressere : Fertilis et varius , nam bene cul- 
tus ager. Sed praeterea tot amicitiis floruit « 
tot muniia implicatus est , ut quoties recorda- 
mur > quantum scripserit » nec in officiis ullis , nec 
in amicitiis fuisse: et rursus cum cogitamus, 
quantum istis temporis impenderit , nec scripsis^ 
se, nec legisse existimemus, ut fere de Plinio 
majore a G. Plinio notatum memini. 

XXXVII. Attigi jam superius de literatorum 
consuetudine. Addam nunc , difficile inveniri , 
qui illo magis in hujusmodi amicitiis colendis 
excelluerit. Non dissimulavi ex iis tulUse fru- 
ctum, at reddidit vicissim. Cardinalis Quirinius 
non semel in epistolis a se editis perutilem suis 
studiis Chrysostomum nostrum testatus est. Vi- 
ri clarissimi , Eorgia , Zaccaria , Tiraboschius , 
Martinius e Gonventualium familia. Oli verius, 
de Rubeis Ord. Praedic. , Mellonius > aliique , 
Trombellii diligentiam erga se , vel operam , vel 
communicatas notitias commendarunt. Si quae 
forte inter amicos dissidia oboriebantur , praefo- 
care satagebat. Zanottium Frano,. cmp Ansal- 
dio Ord. Praed. , Zanettium cum Reposatio re- 
conciliavit; horum namque animi ab aemulatio- 
nes literarias aliquamdiu refriguerant. Ejus ae- 
dem studiosorum sinum veluti quemjam dixis- 

ses; tanta erat ad ipsum frequentia doctorum 
bononiensium , qui ejus consuetudinem expete- 
bant : Inter hos cl. viri , Saviolius , Fantutius , 
Biancanius , Blanconius , Montius Gajetanus , 
Zanottii fratres, Zanetdas frequentiores conve- 
niebant. Semper animus liberalis hominis, eru- 
ditio , codices , antiquitates , et si quid aliud , 
illis aperta erant. Hanc humanitatem in illos 
etiam doctos homines derivabat , qui cum Bo- 
noniam peterent , TrombelHum adire , audire , 
cum eoque esse cupiebant : quod non modo Ita- 
liae , sed exterarum quoque gentium doctis cum 
in more fuerit ; argumento est , ejus nominis 
celebritatem non Italiae hnibus conclusam fuis- 
se , sed longinquas etiam nationes peragrasse. A 
viris doctis quot ei, et quam non vulgares ho- 
nores sunt delati ! Illum plures Moecenatem suis 
libris appetiverunt : illum inter suos nobilissimae 
Academiae cooptarunt: illum cum Italiae urbes 
vel coetus nostri , vel studiorum gratia percur- 
reret , magnis aestimationis indiciis atque favori- 
bus certatim ad se venientem exceperunt. Le- 
gi literas ab his hominibus ad eum datas , eas- 
que fere innumeras. Nihil iis Troinbellio ho- 
norificentius scribi potuit. 

XXXVIII. Tantam sibi famam nominis etsi 

pcperisset; paucorum tamen invidiam obtrecta- 
tionemque offendit: quod confirmatae jam lon- 
geque productae gloriae indicium est , aut etiam 
temperati animi numquam se aliis anteponentis. 
Ephemeridum quidam scriptor imperite ejus li- 
brum de distinguenda codicum aetate vellica- 
verat. Dissimulavit Trombellius. Sed ecce cl. 
Tartarottius , qui risu potius quam ratione ine- 
ptum hominem refutavit (a). Celotti Patavini 
sententiam quamdam (b) modeste noster in pri- 
mo volumine de vita Deiparae rejecerat. Ad- 
versus eumdem paulo vehementer rescripsit' ille. 
Permansit in sententia TronAellius , atque ad- 
versarium donavit literis humanissimis.- Eo ac- 
cidit , ut Gelottus aliam epistolam vulgaverit 
Jo. Ghrysostomo scriptam , in qua difficile Ge- 
lottum illum primum recognoscas. 

XXXIX. Anno mdccli. cum noster Ant. An- 
dreas G aliius ( is , qui a Benedicto xiv. ad sa- 
cram purpuram paulo post evectus est ) in Ge- 
neralem Gongregationis fuisset renunciatus, Trom- 
bellium a Secretis sibi esse optavit (c). Itaque 

(a) Vid. hujul cpiatolam aup«riui memoratam. 

(b) Putabat Celottua sic legendum etae v. i6. cap. t. S. Matth. 
Jacob autem genuit Josephi conjugem Mariam, de qua etc. 

(c) Eminuit Galliua sanctitate morum, doctrina, in rebus agen> 
dis dexteritate. X Benedicto xir. supremus Poenitentiariua cree- 

id muneris tres annos sustinuit. Censura dein- 
de , et Procuratione generali functus est , ex 
qua ad suminum apud nos regimen conscendit, 
quod tum tres annos , ut cetera officia , vetere 
instituto majorum gerebatur. In guberniis sic 
semper praefuit, ut in eo nihil de innocentia 
morum , deque studiorum incremento promoven- 
do desideratum fuerit : maxime vero de religio- 
nis zelo , quo suum pectus oneraverat atque 
compleverat. Recepit per ea tempora juvenes , 
qui literas perbelle ornarunt , coetumque no- 
strum. Possem hos nominare; sed vereor, ne 
aut quemquam aliis praeferre videar , aut , si 
quem non recenseam , reprehendar. Optima stu- 
diorum ratio , si quidquam postremis tempori- 
bus illa valuit Congregatio nostra , ei primum 
accepta referenda est. Suorum laborum juve- 
nes alumnos volebat adjutores: illos describere 
monumenta , sententias inquirere , bibliothecas 
■lustrare. Sic et ei molestiae non parum levaba- 

tus est , illique coetui praefectus , qui e pravitate lihrorum cavet , 
ne quid Christiana respublica detrimenti capiat. De "eo cl. Bertius 
locutus est in suo ragionam. apologet, pag. i6. Lagomarsin. in nnt. 
ad Pog. ep. vol. iii. pag. 899. , et Fantutius Bononiensia , genere , 
eruditione , amore erga patriam vir vere nobilis , in tom. iv. oper. 
Notizie degli Scrittori Bolognesi ec. Atque is , dum Callii vitam 
descripsit , ej^cellens pro Trombellio testimonium dedit. Vid. po- 
stremam adnotationem in Callii vitam. 

tur, et quasi aliud volens, juvenibus viam ad 
bona studia complanabat. Sed ex nostris Mon- 
sacratius et Mingarellius , doctorum hominum 
more, exquisite Trombellium juverunt, ut vel 
in ipsis grati candidique hominis operibus est 
proditum. Quod non eo dico , ut duos viros 
laudem, qui hac laude non egent, sed ut in- 
telligatur , quantopere studiis promovendis com- 
munis vitae ratio conducat, et quam frugifera 
emolumenta honoris , studiosorum consortium 
convictusque pariat. AEquabilitatem , suique 
similitudinem perpetuo servavit : eadem fere 
semper temporis horarumque partitio. Ante- 
lucanas, post datam operam precationibus et 
divinarum laudum penso , libris tribuebat. Tam 
multa , quae scripsit , sua ipse manu exarabat , 
tantaque febcitate , ut unum ipsissimum auto- 
graphum , quod paraverat, praelo subjiceret. A 
divino officio frequentando non illum gravissi- 
mae curae , non fracta valetudo , non summa 
senecta deterruerunt. Quotidie sacrum summa 
cum religione peragebat. Bis , terve in hebdo- 
mada conscientiam emundabat suam. Pauperes , 
quantum potuit , e miseriis excitavit : aegris in 
valetudinariis inservivit : accedentium confessio- 
nes audire institit. Elucebat in eo humilitas 

non umbratilis, quaeque vulgi oculos percellit 
interdum , sed solida illa verique nominis , et ma> 
gno viro digna. Nullus in sermone fucus, sed 
veritatis certus quidam index sermonis simplici- 
tas, animique candor dominabatur. Ad obse- 
quium , modestiamque institutus officiosum se o- 
mnibus praebebat ac perurbanum. In ipso ore 
effictam Christianae cujusdam amabilem philoso- 
phiae speciem vidisses (a). Ab honestissimis ex- 
ternorum consuetudinibus non adhorruit. Prae- 
cipue apud Caprariorum domum versatus est , 
quam unam ideo nomino , quia et ejusdem pue- 
ritiae prima fuit ( quinquennem nempe summo 
cum amore excepit ), et usque ad senectutem fuit 
familiarissima. In consuetudine lepidus facetus- 
que narrator: eoque facetiarum genere maxime 
delectatus est , quod in celeritate dictoque con- 
sistit , peracuto illo et brevi , quodque salis vo- 
cabulo est a veteribus significatum. 


(a) Eniditat auctor , qui concinnandis ephemeridibus Florentiae 
literariia pneest, in Trombellii elogio ad ann. i784< num. aa. tupe* 
riorum laudum nonnullas sic expressit : „ Gonobbelo ( Chrysosto* 
,, mum nostrum) 1 ’ autor di questo elogio nel 1778 . in pastando 
,, per Bulogna ; vide la sua biblioteca ed il suo gabinetto , e trovb 
,, in lui quella sincera affabiliU , quell* ilariti di animo , e quella 
„ pratica hlosofia , che molti uomini di studio vantano nel tecolo , 
„ ma che realmcnte ggdono quelli dei chiostro. „ 


Digilized by Google 


55 

XL. Haec vero in ejus laudibus non ita po> 
no , quasi ab illo abfuerint humanae infirmita- 
tis indicia. Scimus , homines etiam frugi luto 
convestitos esse > optimosque illos jure haberi di- 
cique , qui minimis urgentur. Hunc fortasse re- 
vocari posset negligentia quaedam corporis atque 
habitus, quam nonnullis affectare visus est. In- 
cidit etiam in nonnullorum reprehensionem , quod 
cum aliquo animum inflexisset , firmissime senten- 
tiae adhaeresceret. Quamquam istiusmodi firmi- 
tas , difficile statuerim , utrum vitio vertenda sit, 
homini praesertim , ut ille erat , bene in omnem 
veritatem honestatemque animato. Equidem sic 
ajo ; saepius homines ex opinione quam e re ju- 
dicare : optandumque esse , ut multi ad celebris 
Gartesiani principii normam sua judicia exigerent. 
Unum tamen excusari nequit , quod ille , nisi 
facti poenitens , non repetebat. Quo tempore 
Bononiae Theologicas disciplinas tradebat suis , 
hanc sententiam defendendam proposuerat : gra- 
tiam , qua Paulus Apostolus eminuit , compellen- 
tem dici posse atque adeo exstitisse. Displicuit 
thesis Quaesitori fidei (a) , ac pro suo munere , 


(») Erat ille Amiujariua Ord. Praed. , qui paai;ia ab bine aanii 
Dertonae Epiacopui defunctui eit. 

ne typis ederetur, prohibuit. E contra noster 
aequo animo repulsam non ferens, alio se ver- 
tit, ut veniam arriperet, compellentemque gra- 
tiam propugnaret. Accidit e voto res. Sed per- 
acerbe Quaesitor; qui cum Romam de negotio 
scripsisset , molestias Trombellio intulit , a quibus 
nonnisi interpositu promissionis, postremum se 
sententiae vale dicturum, liberatus est. Ad ira- 
cundiam magnos impetus persentiebat. Hujus 
'ipse suus erat accusator ; ex quo quid de ea ju- 
dicari possit, conjicias: multum enim naturae 
tribuendum, nonnihil etiam invaletudini , gravi- 
tatique studiorum. Sed ut subito incendebatur, 
sic facillime deflagrabat, et unde adversus pa- 
tientiam armatus videbatur, inde hujusce virtu- 
tis incrementa petebat. 

XLI. Senectutem vixit apprime decoram, ej us- 
que judicio plurimum semper detulerunt nostri 
Praesules. Pujchre Jo. Baptista Robertius per- 
politus scriptor, ac festivissimji* ^ TrombeUii 
persona i ajebat. Genium quemdam tutelarem 
videre mihi videor religiosarum aedium, quaj 
incol^ ; civitatis, quam ornat (a). Extremis vi- 

(a) Sic in quadaq) elagtutiuima cpiatola ita]ii;a conscripta , «t 
Patario a4 Trambelliuoi data ^OD. Jul- mucclxxti. , quam 
inter echedat Tromlicliii rcjieri. 

tae annis post editos de Sacramentis libros , etsi 
a gravioribus studiis abstineret, non poterat ta** 
men non aliquid scriptitare ; cum vero imminere 
corporis sui dissolutionem praesentiret , divinarum 
rerum meditationi impensius vacabat. Spirabant 
sermones ejus , ipsaeque epistolae ad amicos scri- 
ptae , vitae hujus aerumnosae contemptum : eo- 
que ftuxarum*^ rerum fastidio indicabat , quanta 
immortalium rerum appetitione teneretur. Ha- 
bebat saepe in manibus aureum Cardinalis Bonae 
de praeparatione ad mortem opusculum: dele- 
ctabatur liturgicis Ecclesiae precibus , easque 
frequenter repetebat , quibus Missarum , quos vo- 
cant, introitus, maximeque de tempore sapien- 
tissime Ecclesia complexa est. Hunc illi gustum 
Praesul optimus , ej usque amicissimus , nunc S. 
R. £. Cardinalis Carampiu» instillaverat , quem si 
modo nominem, vereor, ne in ejusdem n^ode- 
stiam peccem. Paucis antequam decederet die- 
bus , Deiparae se Virgini liis versiculis commen- 
davit : 

Virgo, tuas dixi laudes: peccasse dolentem 
Me , pia Virgo, tuo protege praesidio. 

Fac superis jungas labisque , et criminis expers: 
Virgo, tuas laudes perpetuo referam. 

Sic vir doctrinae pietatique natus, hujus tro- 

phaeU onustus , scribensque aliquid mortem op- 
petiit. Diximus ex intestinis eum laborasse : quo 
morbo sic interdum corripiebatur , ut de ejus in- 
teritu non semel extimuerimus. Anno mdgclxxxiv. 
Tiii. Id. Januar. tanto impetu fractum aetate 
corpusculum aggressus est , ut vigintiquatuor ho- 
rarum spatio ex hac vita migrandum fuerit. Ut 
remedia nulla esse vidit , se totum Deo libentis- 
sime commisit, cujus suavissima providentia vi- 
tae nostrae cursus exitusque gubernatur : tum 
quae ad religionem pertinent , rite sancteque 
perfecit. Mortis adspectu ejus animus territus 
non est. Id genus terrores iis , qui spem non 
habent, servati sunt, quique vitae spatium ad 
recte vivendum mortalibus impertitum , in so- 
cordiam , libidinesque projecere. Illi virtutis do- 
ctrinaeque exercitatio, hilaritatem patientiamque 
conciliabant, sic ut beatissimas illas sedes .vide- 
retur videre hominibus frugi praeparatas. Hora 
antequam expiraret , cum mori se sentiret , sa- 
lutarem sibi expiationem a Sacchettio Praesu- 
le Generali nostro, Chrysostomique amantissimo 
precatus est. Vix a lacrymis temperare possum 
( aderam namque lectulo intermorientis ), cum re- 
cogito , virum , qui omnem vitam suam ornando 
coetui nostro , amplificandis literis , juvandae £c- 

clesiae contulerat, animo ac roce ad humilita* 
tem compositis , quasi graviorum criminum reum, 
veniam ab omnibus expetivisse. Sed his gradi- 
bus ad coelum conscenditur. Amisimus praesi- 
dium nostrum, decusque dulcissimum, postquam 
complesset sex et octoginta annos, menses de- 
cem , dies duos. 

XLII. Fuit ejus mors patriae , amicis , do- 
ctis, bonis omnibus luctuosa: nobis vero acer- 
bissimum , quod pectoribus alte adhuc insidet , 
vulnus inflixit. Justa funebria more atque in- 
stituto majorum in Templo S. Salvatoris, fte- 
quentissimo Bononiensium concursu , persoluta 
sunt. Ejus vultus effigies tabulae impressa in 
Instituti Scientiarum aedibus inter virorum illu- 
strium imagines collocata est. Eadem in numi- 
smatis , in aere , in gypso. Rari hominis memo- 
ria , ut literis mandaretur , optarunt plurimi , mi- 
hique haec sparta a Mingarellio imperata, quo 
et Praesule utor, et doctore per anteactos an- 
nos amantissimo usus sum. Praestiti, ut potui, 
rem. Utinam Jo. Chrysostomi virtutum recor- 
datione , in ejus vitam veluti in vivam quamdam 
legem intuentes, vitam nostram dirigamus! Ob- 
servatum est , plerumque accidere , ut qua in fa- 
milia illustria virtutum exempla floruere , eorum 

gloria tn posteroi facilius propagetur. Utinam 
unus aliquis TrooilieUius identidem inter nostros 
excitetur ! 

OPERA EDITA 


A JO. CRYSOSTOMO TROMBELLIO. 


I. Transtulit e gallica in patriam linguam plura Jacobi Benigni 
Dossueti opuscula , et Crasseti librum de Angelis Custodibus. Pro^ 
diit hic Bonon. typis Vulpianis , illa Venetus typis Pitterianis. 

II. Favole di D. Gio. Grisostomo TroinbelU Can. Reg. ec. Bologna 
MDCCXxx. per Lelio dalla Volpe. 

III. Le Favole di Fedro tradotte in versi volgari. Venez. mdcgxxxv. 
presso Pitteri. Octavum , quod sciam , recusae sunt. 

IV. Le Favole di Aviano tradotte in versi volgari , e le Favole di 
Gabria tradotte in versi latini, e in volgari. Venezia mdcgxxxv. 
presso Pitteri. 

V. Le cento Favole di Gabriello Faerno, e una Favola di Batista 
Mantovano tradotte in versi volgari da D. Gio. Gris. Trombelli 
con la giunta di alcuni suoi versi latini. Venezia moccxxxvi. 
presso Pitteri. 

VI. De cultu SS. Dissertationes decem , quibus accessit appendix 
de Cruce. Bonon. mdccxl. typis MartellL In sex volumina di- 
stributae sunt, 

VII. Dissertatio epistolaris in quasdam veteres Litanias% Habetur 
in Tom. xxxii. prioris Calogeranae collectionis, 

VIII. Priorum quatuor de Cultu SS. Dissertationum vindiciae adver- 
sus V. cl. Rudolfi Kieslingii Prof. P. in Academia Lipsiensi 
Exercitationes Antitrombellianas. Auctore Philalethe Apliobo (sub 
quo ascititio nomine Trombellius delitescit ). Bonon. moccli. ex 
typ. Longbi. 

IX. Veterum Patrum Latinorum Opuscula numquam antehac edita. 
Anecdotorum a Canonicis Reg. S. Salv. evulgatorum Tom. II. 
Par. I. Bonon. mdccli. apud Corciolanum. En opuscula, quae 
hoc volumine eduntur a Tromhellio , atque illustrantur : 

D. Cypriani exhortatio ad poenitentiam. 

D. Hilarii Pictavicnsis epistola, seu libellus. 

De Dedicatione Ecclesiae Sermo eidem Hilario tributus. 


Quae«tione> in Ifabacuc proplietam D. Hieronymo triliutae. 

De Jejuniis disputatio. 

Chronica succincte descripta de regno Hebraeorum. 

Sermo in die Dominica Paschae D. Hieronymo tributus. 
Soliloquiorum , quae Augustino tributa sunt , Caput postremum. 
Paulini Mediolanensis libellus de benedictionibus Patriarcharum. 
Sermo S. Leonis Papae de Quadragesima. 

De Resurrectione Domini Sermo alter eidem Leoni tributus. 

Sermo tertitis in Festivitate Sancti Pauli eiilem Leoni tributus. 
Sermo de Abrabae filio. 

Ex his Paulini libellus de benedictionibus Patriarcharum a cl. 
Mingarellio illustratus est. 

X. Memorie istoricbe concernenti le due Canoniclie di S. Maria di 
Reno , e di S. Salvatore insieme unite. Sologna mdcclii. a S. 
Tommaso d’ Aquino. 

■ XI. Veterum Patrum Latinorum Opuscula numquam antehac ( ma- 
jori ex parte ) edita Tom. II. Par. II. Bonon. mdcclv. ap. Cor- 
ciol. Opuscula haec sunt : 

Bedae praefatio in Epistolas Canonicas. 

Claudii Taurinensis priora in Libros Regum Commentaria, multis 
in locis emendata, et collata cum iis Veterum lucis, quos ipse 
exscripsit. 

Claudii Taurinensis posteriora in Libros Regum Commentaria. 
Prudentii Tricassini Episcopi Florilegium ex Sacra Scriptura. 
Goffridi Vindocinensis Epistolae duae. 

G. Mediolanensis Archiepiscopi epistola. 

Hugueeionis Ferrariensis Episcopi de Symbolo ( seu in Symbolum ) 
Apostolorum. 

Vetusti Canonici Regularis opusculum de cognitione verae vitae , do 
Deo , et vita aeterna. (" Ediderat pridem Mabillonius J. 

Innocentii III. de Quadripartita specie Nuptiarum. 

Antiquus Episcoporum Ecclesiae Bononiensis Catalogus. 

XII. S. Antipatri Episcopi sermo de B. Virgine cum adnotationibus 
Trombellii. Edit, est in priore Calogerana collect. Tom. xLiit. 

XIII. Arte di conoscere 1’ eta de’ Codici Latini e Italiani. Bologna 
MDCCLVi. a S. Tommaso d’ Aquino. Hic liber tertium recusus est. 

XIV. Mariae SS. Vita ac ^esta , cultusqiie illi adhibitus, per di.s- 
sertationes descripta, fionon. mucui.xi. typis Laelii a Vulpe. Jn 
sex volum. distribuitur. 

XV. Ordo OfiBciorum Ecclesiae Senensis ab Oderico ejusdem Eccle- 
siae Canonico anno Iii3. compositus, et nunc primum a D. Jo. 
Cbrys. Trombcllio etc. editus , et a<Inutationibus illustratus , vin- 
dicatusque. Bonon. Mncci.XTi. ex typogr. Longbi. 

XVI. Trattato degli Angeli Custodi. Bologna mdcolxtii. S. Tom- 
maso d’ Aquino. Iterum impressus est Bononiae. 

XVII. Vita e culto di S. Giuseppe. Bologna. MDcanxTit. presso 
Longbi. 

XVIII. Vita c culto de’ SS. Giovacchino , ed Anna. Bologna 
MDCCI.XVIII. a S. Tommaso d’ Aquino. 

XI.X. Tractatus de Sacramentis per Polcmicas , et Liturgicas Dis- 
sertationes distributi. Continentur voluminibus omnino tredecim , 
quibus Baptismi, Confirmationis, Extremae Unctionis, et Matri- 
monii Sacramenta illustrantur. 

XX. De acus nauticae Inventore. Reperitur in Tom. II. Par. III. 
Commentar. Bonon. Instit. Jo. Rudolphus Kieslingius pridem 
Trombellii adoertarius germanice vertit , edidit qise. 

XXI. De Numismatis quibusdam gallicis dono ad Academiam Insti- 
tuti Bonon. a Tithono Tilleto missis. Est in Tom. ly. Com- 
mentar. etc. 

XXII. De tela cx genistarum corticibus confecta. In Tom. iv. et 
yi. Commentar, etc. 

XXIII. Binae Epistolae italica una, latina altera ad cl. Zaccariam 
missae cum duobus pervetustis Kalenelariis eidem communicatis. 
Edita isthaec , illasque invenies in lib. Anecdotorum medii aevi. 
Augustae Taurinorum mdcccv. 

XXIV. Lettera al Rmo P. Odoardo Corsini ec. sopra una Medaglia 
di Licinio augusto coi motto Fundat. Pacis. 

XXV. De altero nummo litterae tres, una Trombellii , duae cl. 
Zueeonii S. J. Bonon. xvcclxj. 

XXVI. Vita dol B. Arcangelo Canetoli Can. Reg. della Congreg. 
dei SS. Salvatore. Bis Bononiae edita est : tertio Venetiis anno 
MDCCLXXXin. 

NONDUM EDITA. 

I. IVEachabaeorum libri i. et ii. ah ipia quibusdam adnotationibus 
illustrati. Exscripsit porro illos ex Codice saec. xii. vel xiii. Bri- 
xiae a sa comparato urus cum aliis codicibus exquisitis maxima li- 
turgicis. Praestarstissimum hunc codicem TrombelUus existimabat. 
Alter liber non eumdem, quem prior, interpretem habet, et hunc 
igtsotum. Valde autem , nec raro , differt ab interpretatione vul- 
gata. Invisa prorsus veteribus Theologis haec interpretatio fuisse 
creditur , ut TrombelUus ipse scriptum reliquit. 

II. Dissertazione sopra di un pozzo ec. Est in manibus Jac. Blan- 
canii et Guid. Zanettii Bononiensium, qui eam ex autographo 
descripsere. 

III. Adnotationei marginales in libros de culta SS. Exemplar est 
in bibi. SS. Salvat. 

IV. Adnotationes marginales in Vitam Deiparae. Ibid. 

V. Observationes eruditissimae, quibus plurimos Bibliothecae nostrae 
codices illustravit. 

VI. Epistolae propemodum innumerae ad hujus aevi Lileratos datae , 
quarum pleraeque , ut e responsionibus conjecturam feci , eruditio- 
ne uberrimae debent esse. 

V. pag. VI. not. 

